title: Viisi rikottua kameraa

text: Jokaisella viidestä kamerasta on oma tarinansa. Palestiinalainen Emad Burnat on opetellut kuvaamaan, ja hän hankkii ensimmäisen kameransa kun hänen neljäs poikansa Gibreel syntyy vuonna 2005. Samaan aikaan hänen kotikyläänsä Bil'iniin rakennetaan separaatiomuuria, ja kyläläiset nousevat hanketta vastaan.


title: Viisi rikottua kameraa

text: Seuraavan vuoden ajan Burnat kuvaa poikansa varttumisen ohessa kylänsä kamppailua, jota kaksi hänen parasta ystäväänsä johtaa. Tapahtumat alkavat pian vaikuttaa hänen ja hänen perheensä elämään: heitä pelottavat päivittäiset pidätykset, väkivaltaiset kohtaukset, oliivipuita kaatavat puskutraktorit, kuolemantapaukset ja öiset ratsiat. Burnat itse veljineen ja ystävineen kuitenkin välttyy luodeilta ja pidätyksiltä. Tapahtumien dokumentointiin käytetyt kamerat kuitenkin tuhotaan yksi toisensa jälkeen.


title: Viisi rikottua kameraa

text: Vuonna 2009 Burnat ottaa yhteyttä israelilaiseen elokuvantekijä Guy Davidiin, ja he päättävät tehdä kameroista ja niiden edustamasta tarinasta elokuvan.


title: Viisi rikottua kameraa

text: Israel aloitti Länsirannan separaatiomuurin rakentamisen Bil’inin kylässä Palestiinassa vuonna 2005. Kun kyläläisille kävi ilmi, että heidän viljelymailleen rakennettavaa muuria varten viljelyalasta takavarikoitaisiin puolet, he aloittivat vastarinnan, johon liittyi myös israelilaisia ja kansainvälisiä rauhanaktivisteja. Burnat sai kameransa noihin aikoihin ja alkoi dokumentoida vastarintaliikettä.


title: Viisi rikottua kameraa

text: Vuonna 2007 Israelin korkein oikeus määräsi muurin siirrettäväksi, ja neljä vuotta myöhemmin, sen jälkeen kun osa viljelymaista palautettiin kylän asukkaille, mielenosoitukset lopetettiin.


title: Viisi rikottua kameraa

text: Vaikka Burnat'n ja muiden Bil'inin asukkaiden vastustus oli väkivallatonta, israelilaissotilaat käyttivät väkivaltaa: palestiinalaisia hakattiin, ammuttiin ja pidätettiin laittomasti.


title: Viisi rikottua kameraa

text: Ensimmäisen vuoden ajan Burnat kuvasi lähinnä aktivistien tarpeisiin. Hänen kuvaamaansa aineistoa käytettiin todistusaineistona israelilaisessa oikeusistuimessa ja sitä julkaistiin myös YouTubessa liikehdinnästä tiedottamiseksi.


title: Viisi rikottua kameraa

text: Kun mediassa alettiin kiinnittää huomiota Bil'inin tilanteeseen, Burnat'n kuvaama aineisto sai kansainvälistä tunnustusta ja sitä alkoivat näyttää paikalliset ja kansainväliset uutistoimistot. Burnat'sta tuli Reutersin freelance-kuvaaja ja hänen kuvaamaansa aineistoa käytettiin kyläläisten taistelusta kertovissa dokumenttielokuvissa, esimerkiksi Shai Carmeli Pollacin elokuvassa "Bil’in, my love" sekä Guy Davidin ja Alesandre Goetschmannin elokuvassa "Interrupted Streams".


title: Viisi rikottua kameraa

text:
Vuonna 2009 Välimeren alueen elokuvakehitysprojekti Greenhouse pyysi Burnat'ta kehittelemään dokumenttia. Projektissa keskityttiin vastarintaliikkeeseen ja erityisesti aiemmin samana vuonna mielenosoituksessa Bil'inissä kuolleeseen Bassem Abu-Rahmeen. Hankkeen ajauduttua vaikeuksiin Burnat otti yhteyttä Guy Davidiin, jonka ensimmäinen täyspitkä dokumenttielokuva "Interrupted Streams" oli julkaistu Jerusalemin kansainvälisillä elokuvajuhlilla 2010.
Davidi hahmotteli Burnat'lle uuden idean: Burnat kertoisi tarinan omasta kuvaajanäkökulmastaan. Davidi ehdotti lisäksi, että elokuva jäsentyisi Burnat'n kameroiden ympärille. Burnat'n oma perhe-elämä tuotaisiin elokuvaan kotivideoiden kautta.


title: Viisi rikottua kameraa

text: Burnat jatkoi kuvaamista uuden idean pohjalta, keskittyen enemmän tapahtumien omassa perheessään aiheuttamiin reaktioihin. Muut, kuten Guy Davidi kuvasivat joitain avainkohtauksia, joilla kertomusta täydennettiin ja joilla Burnat itse tuotiin mukaan tarinaan.


title: Viisi rikottua kameraa

text:
Vuodesta 2009 lähtien Davidi työskenteli elokuvan kerronnan ja jäsentelyn parissa. Vuonna 2011 ranskalainen leikkaaja Véronique Lagoarde–Ségot liittyi projektiin ja leikkasi elokuvan lopullisen, 90-minuuttisen elokuvateatteriversion sekä 52-minuuttisen televisioversion. Elokuva etenee päiväkirjan lailla kronologisessa järjestyksessä viidessä eri jaksossa, joista kukin edustaa yhden vuosien varrella käytetyn kameran tarinaa.
Esipuheessa ja elokuvan lopussa Burnat'lla on kaikki viisi särjettyä kameraa pöydällä edessään. Kohtaus kuvattiin kuudennella kameralla, joka säilyi ehjänä. Kamerakohtaisten jaksojen ja loppusanojen edellä elokuvassa näytetään jaksokohtaiset otsikot. Itse tarina esitetään vuoroin kylän tapahtumien, vuoroin Burnat'n perhetapahtumien välityksellä.


title: Viisi rikottua kameraa

text: Keskessä osassa kertomusta on Burnat'n neljäs poika Gibreel, jonka kasvua seurataan melkein koko elokuvan kuuden vuoden tapahtumien ajan. Gibreelin syntymä rinnastetaan kylässä syntyvään liikehdintään, ja vastakohtana sille esitetään kylän ikivanhojen oliivipuiden kaataminen muurin tieltä. Ylittäessään myöhemmin aitaa veljiensä kanssa Gibreel oppii ensimmäiset sanansa, "muuri" ja "armeija", ja elokuvan lopussa hän kirjoittaa nimensä myöhemmin rakennetun betonimuurin kylkeen.


title: Viisi rikottua kameraa

text:
Kolmannen kameran tarinasta alkaen perheen tarina ja henkilökohtaiset tarinat sulautuvat yhä enemmän yhteen kylän liikehdinnän kanssa. Burnat'n rooli elokuvan protagonistina korostuu, kun hänet suljetaan kotiarestiin ja kun luoti osuu suoraan hänen kolmanteen kameraansa.
Ohjaaja Guy Davidin mukaan elokuva sai aluksi rahoitusta israelilaisen säätiön käynnistämältä Greenhouse-projektilta (jota puolestaan rahoitettiin Euroopasta), sittemmin Ranskan ja Alankomaiden televisiolta ja lopulta myös Israelin televisiolta ja New Israel Fund -rahastolta, jotka "olivat hyvin innoissaan" elokuvasta ja tukivat "muutenkin kuin rahallisesti". Rahoitusta saatiin myös Yhdysvalloista, Kanadasta ja Aasiasta.


title: Viisi rikottua kameraa

text: "Viisi rikottua kameraa" on saanut paljon myönteisiä arvosteluja. Elokuvan tuoreusluokittelu "Rotten Tomatoes" -sivustolla on 39 arvostelun pohjalta yhteensä 95 %. "The New York Timesin" A.O. Scottin mukaan elokuva on "visuaalinen omaelämäkerta ja sellaiseksi vaatimaton, vankka ja liikuttava taideteos", ja ansaitsee arvostusta lisäksi Burnat'n "äänen lyyrisestä herkkyydestä sekä hänen tarkkasilmäisyydestään." "Artinfo"-lehden J. Hobermanin mukaan dokumentti on "mukaansatempaava alusta alkaen" ja sen näkeminen saa pohtimaan, millaista olisi nähdä "mustan alabamalaisen kaitafilmi kansalaisoikeusliikkeen taistelusta". "Time Out New Yorkin" Joshua Rothkopf antoi elokuvalle neljä tähteä ja kuvaili sitä "ylpeän uhmakkaaksi" teokseksi, joka on omistettu yhteisölle ja on sen jäsenten luomus, joka paljastaa "paljolti kertomatta jääneitä yksityiskohtia" elämästä Länsirannalla.


title: Viisi rikottua kameraa

text: "Viisi rikottua kameraa" voitti Sundancen elokuvajuhlilla World Cinema Directing Award -palkinnon dokumenttien sarjassa 2012. Elokuva voitti myös erikoisraati- sekä yleisöpalkinnon Amsterdamin kansainvälisillä dokumenttielokuvajuhlilla (IDFA) 2011. Se oli ehdokkaana parhaan dokumenttielokuvan Oscar-palkinnon saajaksi 2013.


title: Kauppakeskus Centrum

text: Centrum on kauppakeskus Joensuun keskustassa Kauppakadun ja Niskakadun kulmassa. Kauppakeskus avattiin vuonna 2009, ja siinä on noin 20 liikettä. Centrumissa on suuri pysäköintitalo. Kauppakeskuksen runkona on 1970-luvulla rakennettu osuusliike Oma-Avun omistama Centrum-tavaratalo.


title: Kauppakeskus Centrum

text: Centrumin ja viereisen Kauppakeskus Metropolin välille rakennetaan vuonna 2018 yhteyssilta.


title: Kauppakeskus Centrum

text: Kauppakeskus Centrum Joensuu Matkailu-Opas


title: Nydamin suolöydöt

text: Nydamin suolöydöt ovat Etelä-Jyllannista noin 8 km Sønderborgista pohjoiseen sijaitsevasta Nydamin suosta tehdyt arvokkaat rautakautiset löydät. Ensimmäisessä löydössä vuosilta 1859–1864 oli muun muassa kolme venettä, aseita ja koruja, jotka olivat peräisin 300-luvulta. Yksi veneistä tuhoutui Saksan-Tanskan sodassa vuonna 1864, kun se joutui sotilaiden polttopuuksi. Myöhemmässä löydössä vuodelta 1988 oli metalliesineitä 400-luvun puolivälistä. Kaivaukset ovat jatkuneet ja vuonna 2011 on löytynyt neljäs vielä ensimmäistä löytöä suurempi vene, jota ei kuitenkaan kyetty rekonstruoimaan.


title: Nydamin suolöydöt

text: Löydöt teki Conrad Engelhardt (1825-1881), joka oli tullut ensimmäisen Saksan-Tanskan sodan jälkeen alueelle opettajaksi. Paikkoja oli vapautunut, kun saksalaismielisiä virkamiehiä oli erotettu. Engelhardt vastasi paikallisesta Jespersenin muinaislöytökokoelmasta. Hän sai paikallisilta maanviljelijöiltä ja turpeenostajilta vinkkejä löytöpaikoista ja alkoi itse tehdä kaivauksia. Vuonna 1859 hän alkoi kaivaa Nydamin suon alueella. Toinen Saksan-Tanskan sota puhkesi 1863, kun hän oli löytänyt kolme venettä ja paljon muita esineitä, muun muassa yli 400 miekkaa. Sodan seurauksena Schleswigin herttuakunta liitettiin Saksaan ja vene joutui Saksan haltuun. Ensimmäisen maailmansodan jälkeen Versailles’n rauhan sopimuksen mukaisesti 1920 Schleswigissä järjestettiin kansanäänestys, jonka seurauksena alue Flensburgin pohjoispuolelta liitettiin Tanskaan ja Nydamin suo siirtyi taas Tanskalle. Tanskan kansallismuseon meriarkeologinen instituutti on tehnyt vuoden 1984 jälkeen alueella tarkempaa kartoitusta ja löytänyt Nydamin veneeseen kuuluvia osia kuten todennäköisesti keulakoristeina käytettyjä puisia päitä.


title: Nydamin suolöydöt

text: Nydamin suohon on kätketty esineitä jopa kahdeksana eri ajankohtana. Näistä neljä suurinta ajoittuvat välille 200-400 j.Kr, jolloin suo oli järvi. Aarteita on upotettu on vielä noin v. 475. Muutamat pohjoismaiset laivalöydöt ovat olleet venehautauksia, joissa vene on muiden varusteiden kanssa haudattu merkkihenkilön mukana. Nydamin vene näyttää kuitenkin tulleen haudatuksi sotasaaliina. Se on mahdollisesti uhrattu kiitokseksi voitosta. Suosta on löytynyt paljon aseita ja niistä voidaan päätellä jotakin senaikaisen sotajoukon varustelusta. Yleisin varuste oli keihäs tai peitsi. Toinen yleinen ase oli miekka.


title: Nydamin suolöydöt

text: Nydamin vene, jota koonsa puolesta voi kutsua myös laivaksi, on kolme tonnia painava, 23 metriä pitkä ja vajaat kolme metriä leveä. Sen rakentaminen on ajoitettu puiden vuosirenkaiden perusteella vuosiin 315-320. Vene on säilynyt suossa hyvin ja on nykyään nähtävillä Gottorfin linnan museossa Schleswigissa Saksassa. Tämä vene on limilaidoitettu ja tammipuinen. Tacitus mainitsee kirjoissaan pohjoisen veneen rakennustavan olleen limisaumainen, joten tämä löytö osoittaa Tacituksen olleen asiasta perillä. Laivan pohjamuoto on syvä V, joten se on ollut ilmeisesti hyvin kiikkerä. Löydettäessä siinä olikin noin 1000 kg painolasti. Laivassa ei ollut köliä, vaan 14.3 metriä pitkä, varsin leveä pohjalankku. Se, sekä nokkapuu, peräranka ja laitalankut kiinnitetty toisiinsa rautaniiteillä ja puutapeilla. Laitojen viisi lankkua ja kaaret oli sidottu niinipunoksella lautoihin veistettyihin kohoamiin, kuten oli tyypillistä tuon ajan laivoissa. Soutajia laivassa oli 15 paria. 3,5-metristen airojen lyhyyden vuoksi souturytmi on ollut nopea. Vuonna 1993 löytyi veneen peräsinairo, joka oli sijainnut tyyrpuurin puolella. Mastolle ei ole löytynyt paikkaa, joten todennäköisesti aluksessa ei koskaan ole ollut purjetta.


title: Evelyn Insam

text: Evelyn Insam (s. 10. helmikuuta 1994 Brixen) on italialainen mäkihyppääjä.


title: Evelyn Insam

text: Insamin ensimmäinen kilpailu Continental Cupissa oli 18. tammikuuta 2006 Toblachissa. Hän sijoittui kilpailussa 32:nneksi. Hänen ensimmäinen palkintokorokesijansa Continental Cupissa tuli Toblachin osakilpailusta 21. tammikuuta 2009, jolloin hän sijoittui toiseksi. Maailmancupissa Insam kilpaili ensimmäisen kerran Lillehammerissa 3. joulukuuta 2011 ollen tuolloin kilpailun kuudes. Palkintokorokkeelle hän on sijoittunut kaksi kertaa: toiseksi Schonachin osakilpailussa tammikuussa 2013 ja kolmanneksi Râșnovissa maaliskuussa 2014.


title: Evelyn Insam

text: Insam on osallistunut nuorten MM-kilpailuihin kuusi kertaa. Ensimmäisen kerran hän osallistui Zakopanessa vuonna 2008. Hän oli normaalimäen kahdeksas. Vuoden 2009 nuorten MM-kilpailuissa Štrbské Plesossa Insam oli jälleen kahdeksas. Vuonna 2010 Hinterzartenissa hän oli 12:s. Otepäässä 2011 Insamin sijoitus oli viides. Vuonna 2011 Insam myös osallistui ensimmäisen kerran aikuisten MM-kilpailuihin. Oslossa hän sijoittautui normaalimäen kahdeksanneksi. Vuonna 2012 nuorten MM-kilpailuissa Erzurumissa Insam oli neljäs. Ensimmäisen kerran hän pääsi nuorten MM-kilpailuissa palkintopallille Liberecissä 2013, voittaen hopeaa normaalimäestä. Val di Fiemmen MM-kilpailuissa 2013 Insam oli normaalimäen kahdeksas. Sekajoukkuemäessä hän oli seitsemäs Italian joukkueen kanssa. Sotšin olympialaisissa 2014 hän oli viides.


title: Jääpallon Ruotsin 1.divisioonan kausi 1941

text: Jääpallon Ruotsin Division I:n kausi 1941 pelattiin neljässä kuuden joukkueen lohkossa, joiden voittajat pelasivat välierät ja loppuottelun vuoden 1941 Ruotsin jääpallomestaruudesta. Jokaisen lohkon kaksi heikointa joukkuetta putosi Divion II:en, josta nousi tilalle kahdeksan joukkuetta.


text: Alkuohkot pelattiin yksinkertaisina sarjoina, välierissä oteltiin kaksoisotteluin ja loppuottelu pelattiin kerrasta poikki -periaatteella 2. maaliskuuta Tukholman stadionilla.


text: 2. maaliskuuta 1941 Tukholma.


title: Olarin ostoskeskus

text: Olarin ostoskeskus on Espoossa Olarin kaupunginosassa Kuitinmäessä sijaitseva ostoskeskus. Ostoskeskuksen alueella on S-market, R-kioski, pizzeria, apteekki, pubeja, ravintola Janoinen Kameli, ravintola Road House, seurakunnan ja Espoon kaupungin nuorisotilat, päiväkoti ja kampaamo. Ostoskeskuksen vierestä kulkee useita bussilinjoja eri puolille Espoota. Ostoskeskuksen osoite on Kuunkatu 3.


title: Brushfieldin täplät

text: Brushfieldin täplät ovat ihmisen iiriksen kehällä näkyviä pieniä valkoisia tai vaalean harmaita tai rusertavia täpliä. Ne syntyvät iiriksen normaaliin rakenteeseen kuuluvan tukikudoksen keräyminä. Brushfieldin täplät ovat pieniä verrattain harvasoluisten alueiden ympäröimiä solutiivistymiä värikehän keskikerroksessa.


title: Brushfieldin täplät

text: Täplät on nimetty ne ensimmäisen kerran väitöskirjassaan vuonna 1924 kuvanneen lääkäri Thomas Brushfieldin mukaan.


title: Brushfieldin täplät

text: Brushfieldin täplät ovat tavallisia kaikkien lasten silmissä, mutta ne ovat myös yksi Downin oireyhtymän tunnusmerkeistä: tämä perimän saaneilla niitä on 35–75 prosentilla vastasyntyneistä. Vaaleasilmäisillä valkoihoisilla lapsilla täplien todennäköisyys on suurempi kuin aasialaistä syntyperää olevilla lapsilla.


title: Kauppakeskus Kupiainen

text: Kupiainen on kauppakeskus Kiteen keskustassa. Kauppakeskuksessa on 15 liikettä ja parkkihalli.


title: Kauppakeskus Kupiainen

text: Kauppakeskus Kupiaisessa aloitettiin mittavat laajennus- ja muutostyöt vuonna 2007. Kauppakeskuksen K-Supermarket laajeni Suomen suurimmaksi ja keskuksen alakerrokseen valmistui Kiteen ensimmäinen parkkihalli. Kauppakeskuksen kokonaispinta-ala on 12 000 neliömetriä.


title: Harlem Shake (meemi)

text: Harlem Shake on internet-ilmiö, jossa samankaltaisilla videoilla tanssitaan newyorkilaisen tuottajan Baauerin tekemän "Harlem Shake" -kappaleen tahtiin. Videoiden rakenne on aina samanlainen, yksi henkilö aloittaa tanssimisen ja puolessa välissä muut yhtyvät tanssiin epämääräisesti heiluen. Yleensä myös henkilöiden asusteet ovat mielikuvituksellisia. Erilaisia Harlem Shake -videoita oli ladattu internetiin lähes 50 000 helmikuun 2013 loppuun mennessä. Videoiden suosion syynä pidetään niiden yksinkertaisuutta ja lyhyttä, noin 40 sekunnin mittaa. Videoissa soivan kappaleen nimi on lainattu 1980-luvun alussa kehittyneeltä samannimiseltä tanssityyliltä.


title: Wilhelm Lavonius

text: Wilhelm Lavonius (14. helmikuuta 1832 Viipuri – 25. huhtikuuta 1897 Helsinki) oli suomalainen juristi ja taloustieteilijä. Hän toimitti suomennoksen Suomen perustuslaeista ja aloitti suomenkielisten lainopinluentojen pitämisen. Luennot on julkaistu 1932.


title: Wilhelm Lavonius

text: Lavoniuksen vanhemmat olivat laamanni Magnus Vilhelm Lavonius (1800–1875) ja hänen toinen puolisonsa Helena Blondina Hornborg. Hän kävi Viipurin lukiota ja pääsi ylioppilaaksi 1850. Lavonius valmistui Helsingin yliopistosta filosofian kandidaatiksi ja maisteriksi 1857 sekä molempien oikeuksien kandidaatiksi 1865 ja molempien oikeuksien lisensiaatiksi ja tohtoriksi 1873. Hän sai varatuomarin arvon 1870.


title: Wilhelm Lavonius

text: Lavonius toimi Helsingin tyttökoulun saksanopettajana vuodesta 1857, vt. yliopistonsihteerinä 1863 ja 1864 ja vt. ylimääräisenä suomen kielen professorina oikeustieteellisessä tiedekunnassa 1865–1869. Hän oli Suomen senaatin prokuraattorintoimituskunnan sihteerinä vuodesta 1875, Viipurin hovioikeuden asessorina vuodesta 1881 sekä hovioikeudenneuvoksena 1888–1889.


title: Wilhelm Lavonius

text: Lavonius oli naimisissa 1868–1893 Maria Fransiska Westzynthiuksen (k. 1893) kanssa. Heidän poikiansa olivat vuorineuvos Magnus Karl Lavonius, toimitusjohtaja Wilhelm Alexander Lavonius ja vuorineuvos Robert Johannes Lavonius.


title: Vuoden 2013 konklaavi

text: Vuoden 2013 konklaavissa valittiin uusi paavi tehtävästään eronneen Benedictus XVI:n tilalle. Benedictus XVI ilmoitti erostaan 11. helmikuuta 2013 ja ero astui voimaan 28. helmikuuta. Konklaavia edeltävät kardinaalien kokoontumiset alkoivat 4. maaliskuuta ja itse konklaavi alkoi 12. maaliskuuta.


title: Vuoden 2013 konklaavi

text: Konklaavi muodostui 115 kardinaalista, jotka tulivat 50 eri maasta. Konklaaviin saivat osallistua ne kardinaalit, jotka olivat alle 80-vuotiaita "sede vacanten" alkaessa 28. helmikuuta. Benedictus XVI oli muuttanut "motu propriolla" ("Normas nonnullas") konklaavin sääntöjä niin, että jos kaikki äänioikeutetut kardinaalit ovat koolla, konklaavi voi alkaa jo ennen kuin "sede vacanten" alkamisesta on kulunut vaaditut 15 päivää.


title: Vuoden 2013 konklaavi

text: Uudeksi paaviksi valittiin konklaavin toisena päivänä, 13. maaliskuuta, argentiinalainen kardinaali Jorge Mario Bergoglio, joka valitsi paavinimen Franciscus.


title: Jääpallon Ruotsin 1.divisioonan kausi 1940

text: Jääpallon Ruotsin Division I:n kausi 1940 pelattiin neljässä kuuden joukkueen lohkossa, joiden voittajat pelasivat välierät ja loppuottelun vuoden 1940 Ruotsin jääpallomestaruudesta. Jokaisen lohkon kaksi heikointa joukkuetta putosi Divion II:en, josta nousi tilalle kahdeksan joukkuetta.


text: Alkuohkot pelattiin yksinkertaisina sarjoina, välierissä oteltiin kaksoisotteluin ja loppuottelu pelattiin kerrasta poikki -periaatteella 3. maaliskuuta Tukholman stadionilla.


text: 3. maaliskuuta 1940 Tukholma.


title: Seppo Sarkola

text: Seppo Sarkola (s. 1947) on suomalainen raviohjastaja ja -valmentaja. Hän on urallaan voittanut yli 2 000 lähtöä. Sarkola on toiminut valmentajana Ylöjärvellä Teivon raviradalla sen valmistumisesta vuodesta 1976 lähtien. Sitä ennen hän ehti pitämään omaa tallia muutaman vuoden ajan Tampereen vanhalla Hippoksella. Seppo Sarkola kuuluu suomalaisten ammattivalmentajien ensimmäiseen sukupolveen, joka aloitti valmennustoiminnan 1960–1970-lukujen vaihteessa.


title: Seppo Sarkola

text: Hän on pitkän uransa aikana ohjastanut ja valmentanut useita menestyshevosia. Niistä tunnetuimpia ovat 1990-luvun alussa kilpaillut voitokas suomenhevonen Turo sekä muutamaa vuotta myöhemmin huipulle noussut Monster of Speed. Sarkolan viime vuosien menestynein valmennettava on muun muassa Kylmäverihevosten Suur-Hollola-ajon vuonna 2009 voittanut Hullumies.


title: Sarkola (täsmennyssivu)

text: Sarkola voi tarkoittaa seuraavia asioita:


title: Jalmari Karhula

text: Jalmari Karhula (ent. Arvo, 21. huhtikuuta 1878 Eura – 12. helmikuuta 1942 Rauma) oli suomalainen kulttuurivaikuttaja. Hänet tunnetaan muun muassa taidemaalarina ja -graafikkona, arkkitehtina, sisustus- ja huonekalusuunnittelijana, sanomalehtimiehenä sekä kotiseutuharrastajana ja museonjohtajana.


title: Jalmari Karhula

text: Karhula syntyi vuonna 1878 Euran Sorkkisten kylässä talonpoikaisperheeseen. Hänen isänsä Isak Arvo oli entinen valtiopäivämies. Opiskeltuaan maanviljelyskoulussa sekä Ilmajoen kansanopistossa vuosina 1895–1896, Karhula aloitti vuonna 1903 opinnot Suomen Taideyhdistyksen piirustuskoulussa Helsingissä. Valmistumisensa jälkeen hän jatkoi opiskelua Pariisin maineikkaassa Académie Colarossissa vuosina 1905–1906.


title: Jalmari Karhula

text: Palattuaan Suomeen Karhula keskittyi aluksi lähinnä huonekalu- ja rakennussuunnitteluun sekä erilaiseen käyttötaiteeseen. Hän suunnitteli myös kankaita ja pukeutui usein niistä tehtyihin vaatteisiin. Vuonna 1918 Karhula avioitui ja muutti samalla Raumalle. Kaupungin taide-elämä eli 1920-luvulla kukoistuskauttaan ja tuolloin syntyi myös suurin osa hänen tuotannostaan. Karhulan lisäksi 1920-luvun Rauman taideyhteisössä vaikuttivat muun muassa Uuno Eskola sekä Vihtori Ylinen ja hänen puolisonsa Saima Tigerstedt-Ylinen, jotka olivat myös opiskelleet Pariisissa. Lisäksi Taideyhdistyksen piirustuskoulussa yhdessä Karhulan kanssa opiskellut Tyko Sallinen oleskeli Raumalla vuonna 1929.


title: Jalmari Karhula

text: Jalmari Karhulan tuotanto käsittää suuremmaksi osaksi maisemamaalauksia. Hän kuvasi erityisesti Vanhan Rauman katukuvaa, mutta myös maaseutua sekä muun muassa Lapin ja Petsamon maisemia. Karhula maalasi lähinnä akvarelleja, mutta joukossa on myös joitakin öljymaalauksia. Rauman taidemuseon kokoelmissa on yli sata hänen akvarelliaan.


title: Jalmari Karhula

text: Jalmari Karhula tunnetaan myös arkkitehtina, vaikka hänellä ei ollutkaan alalle varsinaista koulutusta. Karhula oli kuitenkin opiskellut rakennuspiirustusta ollessaan Ilmajoen kansanopistossa 1890-luvulla. Hänen arkkitehtuurinsa sai vaikutteita erityisesti brittiläisestä Arts and Crafts -liikkeestä, jonka tyyliin Karhula oli ihastunut. Hänen tiedetään suunnitelleen noin 20 rakennusta, jotka olivat lähinnä Rauman seudulle rakennettuja isojen maalaistalojen päärakennuksia. Lisäksi Karhula piirsi Raumalle kaupunkitaloja ja huviloita.


title: Jalmari Karhula

text: Hänen suunnittelemistaan rakennuksista tunnetuin on vuonna 1908 valmistunut Euran Pirtti. Jugendia ja kansallisromantiikkaa yhdistelevä rakennus on arkkitehtuuriltaan yksi Suomen merkittävimpiä seurataloja. Karhula suunnitteli myös Euran pirtin sisustuksen ja kalusteet. Lisäksi hän oli mukana Säkylään vuonna 1909 valmistuneen seuratalo Honkalan suunnittelussa.


title: Jalmari Karhula

text: Vuonna 1917 Karhula oli perustamassa 2000-luvulle saakka julkaistua sanomalehti Lallia. Hän toimi Raumalla ilmestymisensä aloittaneen lehden ensimmäisten numeroiden kustantajana, kunnes lehtiyhtiö saatiin virallisesti rekisteröityä. Myös lehden nimi on Karhulan keksimä. Hän jatkoi myöhemmin lehden pitkäaikaisena toimittajana. Lisäksi Karhula omisti Viljami Ventolalta vuonna 1908 ostamansa Kustannusyhtiö Osmon.


title: Jalmari Karhula

text: Innokkaana kotiseutuihmisenä tunnettu Karhula työskenteli 1930-luvulla myös Rauman museon johtajana. Hän kunnostautui erityisesti kartuttamalla museon kokoelmia Rauman ympäristöön tekemillään retkillä. Lisäksi hän tallensi satakuntalaista kansanperinnettä ja raumalaista kaupunkikuvaa valokuvaamalla. Karhula tunnettiin myös aktiivisena nuorisoseuratoiminnan edistäjänä.


title: Saranpaul

text: Saranpaul (, mansiksi Саранпāвыл) on taajama ja maalaiskunta Berjozovon piirin länsiosissa Uralvuoriston itälaidalla, Hanti-Mansian autonomisen piirikunnan länsiosissa Venäjällä. Saranpaul sijaitsee Obin sivujoki Severnaja Sosvan sivuhaaran Ljapinin varrella.


title: Saranpaul

text: Saranpaulin kylä on Berjozovon piirin Saranpaulin maalaiskunnan keskus. Alueella asuu manseja. Saranpaulin maalaiskunnassa asui vuoden 2010 väestönlaskennan aikaan 3 856 henkeä. Saranpaulin kylän jälkeen maalaiskunnan seuraavaksi suurin asutuskeskus on Sosvan taajama Severnaja Sosvan pääuoman varrella. Kunnassa on myös pienempiä kyliä.


title: Saranpaul

text: Kunnan alueella toimii muun muassa pieni titaniittikaivos, kansantieteellinen museoalue "Naiortyr Maa" (Sosvan taajamassa) ja sääasema (asemakoodi 23527).


title: Saranpaul

text: Tieyhteydet ovat puutteelliset; kesäaikaan jokea pitkin ja helikopterikyytien avulla pidetään tarvittaessa yhteyksiä kaupunkeihin. Maalaiskunnan saavutettavuus ja taloudellinen merkitys saattaa muuttua merkittävästi lähitulevaisuudessa. Vuonna 2008 hyväksytyn Venäjän rautateiden pitkänajan strategiaohjelman mukaan Uralvuoriston pohjoisosan itäpuolitse rakennetaan vuoteen 2030 mennessä uusi rahtiliikennettä palveleva rautatieyhteys. Se kulkisi reitillä Jamalin Nenetsian Salehard– Hanti-Mansian Berjozovon piirin Saranpaul– Sverdlovskin alueen Ivdelin kaupunkipiirin Polunotšnoje.


title: Trondheimin merenkulkumuseo

text: Trondheimin merenkulkumuseo on Norjan Trondheimissa sijaitseva museo, joka on keskittynyt vesiliikenteeseen. Näyttelyt esittelevät sekä merimiesten elämää että Trondheimia merenkulkukaupunkina. Museo on perustettu vuonna 1920. Se on sijainnut vuodesta 1971 alkaen Brattørvakta-nimisessä rakennuksessa.


title: Bergenin merenkulkumuseo

text: Bergenin merenkulkumuseo on Norjan Bergenissä sijaitseva vesiliikenteeseen keskittynyt museo. Se on perustettu vuonna 1921 ja on kuulunut Bergenin museoon vuodesta 1927 alkaen. Vuodesta 1962 alkaen museo on toiminut omassa rakennuksessaan, joka on Per Griegin suunnittelema.


title: Bergenin merenkulkumuseo

text: Kokoelmissa on esimerkiksi laivojen malleja, keskiajan laivojen kappaleita, vanhoja karttoja ja lokikirjoja sekä rakennuspiirustuksia 1700- ja 1800-luvuilta. Lisäksi museoon kuuluu arkisto ja kirjasto.


title: Peleliun taistelu

text: Peleliun taistelu eli operaatio Stalemate II oli Yhdysvaltain ja Japanin välinen taistelu Peleliun (nykyisin Palau) hallinnasta toisessa maailmansodassa. Yhdysvaltain merijalkaväki ja myöhemmin Yhdysvaltain maavoimien 81. jalkaväkidivisioona pyrkivät valtaamaan korallisaarelle perustetun lentokentän. Taistelu oli osa suurempaa operaatiota Forageria, joka toteutus alkoi kesäkuussa ja päättyi marraskuussa.


title: Peleliun taistelu

text: Merijalkaväen 1. divisioonan komentaja kenraalimajuri William Rupertus oletti saaren olevan vallattu neljässä vuorokaudessa. Kuitenkin japanilaisten hyvin valmistellut linnoitteet ja kiivas vastarinta venyttivät taistelun yli kahden kuukauden mittaiseksi. Saaren kyseenalainen strateginen asema ja yhdysvaltalaisten suuret tappiot aiheuttivat runsasta keskustelua taistelun tarpeellisuudesta.


title: Peleliun taistelu

text: Kesällä 1944 Yhdysvaltain lounaisella ja keskisellä Tyynellämerellä saavuttamat voitot siirsivät taisteluita lähemmäs Japanin kotisaaria. Tähän liitettynä Japanin kotisaarten pommitukset lentotukikohdista, joiden hallinta oli varmistettu Mariaanien taisteluissa kesäkuusta elokuuhun 1944 saaduilla voitoilla. Yhdysvaltain sodanjohto ei kuitenkaan päässyt sopuun kumpi kahdesta jatkosuunnitelmasta Japanin kukistamiseksi toteutettaisiin. Kenraali Douglas MacArthurin suunnitelman mukaan Filippiinit piti vallata ensin ja sen jälkeen Okinawa ja edelleen Japanin pääsaaret. Amiraali Chester Nimitz suosi suorempaa strategiaa, joka ohitti Filippiinit vallaten suoraan Okinawan ja Taiwanin lähtöalueiksi Japanin pääsaarille tehtävään hyökkäykseen. Kumpaankin suunnitelmaan oli sisällytetty Peleliun valtaus, mutta eri syistä.


title: Peleliun taistelu

text:
1. Merijalkaväkidivisioona oli jo valittu toteuttamaan hyökkäys. Presidentti Franklin D. Roosevelt matkusti henkilökohtaisesti Pearl Harboriin tavatakseen komentajat ja kuullakseen heidän perustelunsa. MacArthurin suunnitelma valittiin toteutettavaksi. Kuitenkin ennen Filippiinien valtausta Palaun saaret ja erityisesti Peleliun ja Angaurin aiheutta uhka piti poistaa. Lisäksi Peleliulla oleva lentokenttä piti saada hallintaan, jottei sitä voisi käyttää Filippiineille etenevien joukkojen oikean sivustan uhkaamiseen.
Kesällä 1944 Peleliulla oli noin 11 000 Japanin 14. jalkaväkidivisioonan sotilasta sekä Koreasta ja Okinawalta tulleita työläisiä. Divisioonan 2. rykmentin komentaja eversti Kunio Nakagawa johti puolustusvalmisteluja. Solomonien, Gilbertin, Marshallinsaarten ja Mariaanien menetysten jälkeen Japanin keisarikunnan armeija kokosi tutkimusosaston, jonka tehtävänä oli luoda uusi puolustusstrategia saarten puolustustamisen tehostamiseksi. Tutkimusosasto ehdotti vanhan hyökkääjän torjunta jo rannalla -taktiikan hylkäämistä ja siirtymistä uuteen taktiikkaan, jossa vesirajassa vihollisen maihinnousua häirittäisiin ja varsinainen tuhoaminen tehtäisiin syvemmälle sisämaahan rakennetuissa keskuksissa.


title: Peleliun taistelu

text: Nagakawa käytti saaren vaativaa maastoa edukseen rakentaen vankasti linnoitettujen bunkkerien ketjun, täydennettynä estehaudoilla ja maanalaisilla tukikohdilla. Koko järjestelmä oli kytketty toisiinsa kennomaisena rakenteina. Samalla vastahyökkäyksiin perustunut taktiikka hylättiin tehottomana ja miehiä kuluttavana. Yhdessä uudet menetelmät muuttaisivat taistelun saaren hallinnasta kulutussodaksi.


title: Peleliun taistelu

text: 1. merijalkaväkirykmentti nousi maihin aamulla 15. syyskuuta 1944 Peleliun niin sanotun valkoisen rannan pohjoisosassa. Saman aikaisesti 5. ja 7. merijalkaväkirykmentti nousivat maihin niin sanotulla keskellä ja etelässä oranssilla rannalla. Maihinnousijat joutuivat ristituleen, joka tuhosi noin tunnissa 60 maihinnousualusta.


title: Peleliun taistelu

text: Taistelu päättyi liittoutuneiden voittoon 27. marraskuuta 1944. Taistelussa japanilaisten komentaja Kunio Nakagawa kaatui. Saarta puolustaneesta 11 000 japanilaissotilaasta vain 202 selvisi hengissä ja heidät vangittiin myöhemmin.


title: Jääpallon Itä–Länsi-sarja 1939

text:
Jääpallon Itä–Länsi-sarja oli kaudella 1939 Suomen toiseksi korkein sarjataso Suomessa.
Itä–Länsi-sarjassa joukkueet jaettiin itä- ja länsilohkoihin. Ensin joukkueet pelasivat alueellisissa alkulohkoissa, joiden voittajat selvisivät loppusarjoihin. Aluesarjojen voittajiksi selvisivät Jukolan Pojat, Porin Kärpät, Oulun Palloseura, Lappeenrannan Urheilu-Miehet, Joensuun Palloseura ja Mikkelin Palloilijat.


title: Jääpallon Itä–Länsi-sarja 1939

text:
Uudenmaan-Hämeen lohko
Turun-Satakunnan lohko
Pohjanmaan lohko
Viipurin-Kymenlaakson lohko
Laatokan-Karjalan lohko
Sisämaan lohko
Joensuun Palloseura ja Porin Kärpät nousivat sarjavoittajina mestaruussarjaan. Vuonna 1940 mestaruussarja jäi kuitenkin Talvisodan vuoksi pelaamatta, joten joukkueet nähtiin mestaruussarjassa vasta talvella 1941. Kaudeksi 1941 mestaruussarjaan hyväksyttiin lisäksi sarjojen toiseksi sijoittuneet Oulun Palloseura ja Lappeenrannan Urheilu-Miehet


title: Unebi

text: Unebi () oli Keisarillisen Japanin laivaston vuonna 1886 vesillelaskettu panssarikansiristeilijä. Lokakuussa 1886 valmistunut alus katosi vain kolme kuukautta valmistumisensa jälkeen siirtopurjehduksella Ranskasta Japaniin joulukuussa 1886 Etelä-Kiinan merellä Singaporesta Jokohamaan lähdettyään.


title: Unebi

text: Ennen ensimmäistä Kiinan ja Japanin välistä sotaa tapahtunut poliittisen jännityksen kasvaminen aiheutti Japanissa kiinnostuksen hankkia laivastolleen panssarikansiristeilijä. Alustyypin hankintaa puolsivat sen suuri nopeus, vahva aseistus ja panssarointi sekä suhteellisen edullinen hinta, minkä merkitystä korosti Japanin oman telakkateollisuuden kyvyttömyys valmistaa kyseisen kaltaisia aluksia. Lisäksi hankinnan tarvetta lisäsi Kiinan laivastolleen ostamat kaksi taistelulaivaa, panssarikansiristeilijä sekä panssaroidut tykkiveneet. Japanin laivastolle tilattiin kolme panssarikansiristeilijää, joista kaksi Armstrong Whitworthilta ja kolmas Ranskasta.


title: Unebi

text: Alus tilattiin 28. toukokuuta 1884 osana viidettä laajennusohjelmaa Société des Forges et Chantiers de la Girondelta Ranskasta, missä köli laskettiin jo ennen sopimuksen allekirjoittamista 27. toukokuuta. Alus laskettiin vesille 6. huhtikuuta 1886 ja se valmistui 18. lokakuuta 1887, jolloin sen hintana oli 1 812 673 jeniä 74 seniä ja 2 riniä.


title: Unebi

text: Aluksen suunnitteli Marmiesse ja sen tarkastivat telakan edustajina Doumerc ja Bernara. Lisäksi sanotaan Émile Bertinin osallistuneen sekä suunnittelutyöhön että rakennustöiden valvontaan. Aluksella oli Britteinsaarilla valmistetuista edeltäjistään poiketen kolmimastoinen 1 120 neliömetrin purjepinnan parkkitakilointi, mikä mahdollisti höyrykoneiden käytön säästöä pitkillä matkoilla, ja neljä raskainta tykkiä oli asennettu aluksen kylkiin valmistetuille hyllyille. Lisäksi aluksen etukansi oli lyhyt ja sen perässä ja keulassa oli korotetut laidat. Aluksella oli niin sanottu risteilijäperä ja suuri törmäyskeula.


title: Unebi

text: Aluksen pääaseina oli neljä yksiputkista Kruppin valmistamaa 24 senttimetrin 35 pituuskaliiperin tykkiä, jotka oli asennettu hyllyille keskilaivaan sillan kohdalle ja kansirakenteiden takaosaan. Apuaseina oli seitsemän yksiputkista Kruppin valmistamaa 15 senttimetrin 35 pituuskaliiperin tykkiä, joista kuusi oli asennettu kyljille pääaseiden välille ja seitsemäs keulassa. Aseistuksen täydensivät kaksi keulaan ja perään asennettua 57 millimetrin pikatykkiä ja kymmenen 25 millimetrin neliputkistä Nordenfelt -tykkiä sekä neljä kymmenenpiippuista 11 millimetrin Nordenfelt -konekivääriä. Alukselle oli asennettu komentosillan sivuille kaksi valonheitintä ja niiden generaattorit olivat lähellä konehuoneita.


title: Unebi

text: Aluksen voimanlähteenä oli kaksi pituussuuntaan asennettua kaksisylinteristä kaksivaihehöyrykonetta, jotka pyörittivät kahta akselia. Tarvittava höyry tuotettiin kuudella hiilikattilalla. Koneisto tuotti 5500-6000 indusoitua hevosvoimaa, jolla saavutettiin 17,5-18,5 solmun maksiminopeus.


title: Unebi

text: Prinssi Fushimi, joka sattui olemaan Pariisissa, osallistui 6. huhtikuuta 1886 aluksen vesillelaskutilaisuuteen. "Unebin" koeajot ja rakennustöiden loppuunsaattaminen saatiin päätökseen 2. syyskuuta 1887, jolloin aluksen päälliköksi kaavailtu luutnantti Imure, insinööri Mori sekä neljä aliupseeria aloittivat japanilaismiehistön kouluttamisen siirtopurjehdukseen. Japanilaisten apuna olivat telakan asettamat M. LeFabren johtamat 78 ranskalaista.


title: Unebi

text: Alus lähti Le Havresta 18. lokakuuta, mutta se palasi satamaan kovan merenkäynnin aiheuttaman uhan vuoksi vielä samana päivänä. Aallokon tyynnyttyä seuraavana päivänä alus lähti uudelleen matkaan. Alus joutui Välimerellä myrskyyn ja uudelleen Suezin kanavan läpäistyään, jolloin alus keinui ja kallisteli voimakkaasti. Tämän oletettiin johtuvan raskaasti aseistetun aluksen korkealla olevasta painopisteestä. Epäilys merikelpoisuudesta pakotti aluksen poikkeamaan Adenissa, jossa kaksi aluksen päätykeistä siirrettiin maihin.


title: Unebi

text: "Unebi" saapui Malakansalmen läpäistyään Singaporeen, josta se jatkoi matkaansa hiilestettyään 3. joulukuuta. Sen odotettiin saapuvan Tokionlahdelle joko 12. joulukuuta tai viimeistään seuraavana päivänä. Alus ei kuitenkaan saapunut määräaikana ja siitä ei saatu ilmoitusta vuoden alussakaan. "Meijimaru" ja "Nagasakimaru" etsivät kadonnutta alusta Ogasawaransaarelta Filippiineille. Etsintöihin osallistuivat myös Britannian kuninkaallisen laivaston Itä-Aasian laivue etsien alusta Hongkongista etelään. Mikään taho ei kuitenkaan löytänyt merkkejä aluksesta.


title: Unebi

text: Alukselta ei löytynyt eloonjääneitä eikä hylkyä ja siten teoriat sen mystisestä katoamisesta johtivat lukuisiin romaaneihin ja spekulatiivisiin väitteisiin. Virallisen teorian mukaan raskaasti yläpainoinen alus kaatui kovassa merenkäynnissä.


title: Unebi

text: Alus poistettiin keisarillisen Japanin alusluettelosta 19. lokakuuta 1887. Se on ainoa Japanin laivaston alus, joka on kadonnut jälkiä jättämättä. Sen muistomerkki on Aoyaman hautausmaalla Tokiossa.


title: Unebi

text: Aluksen tuhouduttua Japanin hallitus peruutti toisen samankaltaisen aluksen valmistuksen ja se vastaanotti korvauksen telakalta luovuttamatta jääneestä aluksesta. Saatu korvaus käytettiin risteilijä "Chiyodan" hankintaan.


title: Ingvar

text: Ingvar on pääasiassa pohjoismaissa esiintyvä miehen etunimi.


title: Ingvar

text: Nimi on muinaisskandinaavista alkuperää, ja se on muodostettu yhdistämällä Ing-jumalan nimestä sekä vartijaa tai suojelijaa tarkoittavasta sanasta. Vanhat tarut kertovat Ingvar-nimisestä Ruotsin kuninkaasta, jonka virolaiset surmasivat Saarenmaalla. Venäjällä nimestä on syntynyt muunnos Igor.


title: Ingvar

text: Suomessa nimi Ingvar on 1900-luvun alusta vuoden 2015 loppuun mennessä annettu 636 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Ingvarin nimipäivä on 26. helmikuuta.


title: Ingvar

text: Ingvar-nimen norjalainen vastine on Yngvar. Sekin esiintyy suomenruotsalaisessa kalenterissa, mutta on sijoitettu marraskuun 23. päivälle eri alkuperää olevan Yngve-nimen rinnalle. Nimi Yngvar on Suomessa kuitenkin harvinainen ja on 1900-luvun alusta vuoden 2015 loppuun mennessä annettu vain 24 henkilölle.


title: Turvatarkastus

text: Turvatarkastus on toimenpide, jolla estetään vaarallisten esineiden tai aineiden vieminen kulkuneuvoihin tai laitoksiin, kuten oikeustaloihin tai esimerkiksi eduskuntataloon. Turvatarkastuksia on lentokentillä, matkustajasatamissa, sekä oikeustaloilla. Näillä toimenpiteillä ehkäistään mahdollisten vahingoittavien esineiden tai aineiden kuljetus esimerkiksi lentokoneisiin, mikä on käynyt entistä tärkeämmäksi esimerkiksi syyskuun 11. päivän iskujen ja Oulun lentokonekaappauksen jälkeen.


title: Turvatarkastus

text: Lentoasemilla turvatarkastus, samoin kuin ulkomaanlennoille lähdettäessä myös passitarkastus, suoritetaan ennen kuin matkustaja päästetään transit-halliin. Ensimmäiseksi saapuva matkustaja riisuu päällystakkinsa, jos hänellä sellainen on, ja laittaa irtaimet metalliesineet kuten matkapuhelimen, rannekellon, kolikot, lompakon ja avaimet koriin, etteivät ne aiheuta hälytyksiä. Kaikki käsimatkatavarat asetetaan hihnalle, joka vie ne läpivalaisukoneen läpi. Jos lentomatkustajalla on mukanaan kannettava tietokone tai tablettitietokone, hänen on otettava ne esille ja mahdollinen tietokonelaukku erikseen. Näin varmistetaan, että mahdollisesti tietokonelaukun ja itse tietokoneen väliin ei ole piilotettu mitään. Nesteiden tuominen lentokoneen matkustamoon on kiellettyä, paitsi enintään 100 millilitran pulloissa, jotka ovat yhden litran vetoisessa uudelleensuljettavassa muovipussissa. Muovipussi sisältöineen on pyydettäessä esitettävä turvatarkastajalle. Nesterajoitukset eivät koske lääkkeitä tai vauvanruokaa. Matkustajalta kysytään myös passi ja lähtöselvityksessä annettava tarkastuskortti. Tällä estetään lentojen ulkopuolisten henkilöiden pääsy lähtöalueelle. Kun matkustaja on valmis, hän kävelee metallinpaljastusportin läpi. Jos laite havaitsee jotain epäilyttävää, se hälyttää ja turvatarkastaja tutkii matkustajan. Tämä tapahtuu niin, että matkustaja nostaa kädet sivulle, ja turvatarkastaja tutkii hänet joko metallinpaljastimella tai käsin hansikkaat kädessä. Jos mitään ei löydy, matkustaja saa ottaa tavaransa ja lähteä kohti lähtöaulaa odottamaan lentoaan. Jos matkustajalta löytyy vaarallisia esineitä tai aineita, häneltä voidaan evätä pääsy lennolle.


title: Naniwa-luokka

text: Naniwa-luokka () oli keisarillisen Japanin laivaston kahden aluksen panssarikansiristeilijäluokka, jonka alukset tilattiin Armstrong Whitworthilta Elswickistä osana vuoden 1883 hankintoja.


title: Naniwa-luokka

text: Aikana, jolloin ainoa keisarillisen Japanin laivaston hallinnoima telakka Yokosukassa kykeni valmistamaan maksimissaan 1 500 tonnin puu-metalli-runkoisia aluksia, laivasto tilasi kaksi teräsrunkoista panssarikansiristeilijää brittiläiseltä Armstrong, Mitchell and Companyltä Elswickistä. Suunnitelma perustui Armstrongin uskoon, että suurin arvo ostajalle olisi niiden kyky korvata panssaroidut puurunkoiset alukset.


title: Naniwa-luokka

text: Japanin laivasto oli yksi maailman pienimmistä, mutta sen naapurimaa Kiina oli juuri hankkinut kaksi saksalaisvalmisteista taistelulaivaa. Japanin laivastoon kuuluivat panssarifregatti "Fusō" ja kaksi panssarivyöllä varustettua Kongō-luokan korvettia, mutta niistä ei olisi vastusta taistelulaivoille. Sen vuoksi kolme panssarikansiristeilijää sisällytettiin vuoden 1883 viidenteen laivaston laajennusohjelmaan. Näistä kaksi tilattiin välittömästi hyväksynnän jälkeen Britanniasta ja kolmas hieman myöhemmin Ranskasta.


title: Naniwa-luokka

text: Luokan pääaseina oli kaksi Kruppin valmistamaa 35 pituuskaliiperin 26 senttimetrin tykkiä, jotka oli asennettu torneihin.


title: Naniwa-luokka

text: Alusten apuaseina oli Kruppin valmistamat 35 pituuskaliiperin 15 senttimetrin tykit, jotka oli asennettu etukilvellä varustetuille Vavasseur-keskiakselijalustoille. Asennustavan oli suunnitellut J. Vavasseur 1880-luvun alussa, ja sen tyyppiominaisuutena oli hydraulipainejarru, joka koostui jalustaan asennetusta hydraulisylinteriparista ja luistiin kytketyistä laakeroiduista tapeista. Tappien avulla voitiin säätää rekyylinpituutta. Ylöspäin suunnattu luisti palautti tykin gravitaatiolla. Tykkien sivusuuntaus ja korkeuden säätö tehtiin käsipyörillä.


title: Naniwa-luokka

text: Tykit oli aluksella sijoitettu kummallekin kyljelle valmistettuihin kolmeen sponsoniin, mikä mahdollisti 130 asteen ampumakulman kansirakenteista huolimatta. Heikkoutena oli kuitenkin se, että ainoastaan puolet tykeistä oli käytettävissä laidoille ammuttaessa.


title: Naniwa-luokka

text: Torpedoveneitä vastaan aluksille asennettiin kaksi nopean tulen mahdollistavaa tykkiä, "Naniwalle" kaksi 57 millimetrin Nordenfelt-tykkiä ja "Takachiholle" QF 3 naulan Hotchkiss -tykkiä, jotka asennettiin komentosillan eteen. Aseistusta täydennettiin kymmenellä 25,4 millimetrin nelipiippuisella Nordenfelt-konekiväärillä, jotka asennettiin kannelle riittävän ampuma-alan mahdollistaviin paikkoihin. Kummankin maston tulenjohtolavalle asennettiin 11 millimetrin kymmenpiippuinen Gatling-konekivääri.


title: Naniwa-luokka

text: Alkuperäisen sopimuksen mukaan luokan aluksille ei asennettu torpedoputkia, mutta sopimusta täydennettiin helmikuussa 1885 torpedoputkien asennuksella. Siten valmistuessaan aluksilla oli neljä saksalaisen Schwartzkopf-yhtiön toimittamaa 356 millimetrin torpedoputkea, jotka oli asennettu hiilibunkkereiden etu- ja takapuolelle panssarikannelle, kaksi kummallekin kyljelle. Ne olivat kiinteitä ja siten torpedot kyettiin laukaisemaan vain kyljen suuntaan.


title: Naniwa-luokka

text: Torpedoputkissa käytettäviä Schwartzkopf-torpedoita, joiden japanilaisena tyyppimerkintänä oli type 84, oli aluksilla kaikkiaan 12. Vuonna 1908 otettiin käyttöön uudemmat tyypin 88 torpedot.


title: Naniwa-luokka

text: Aluksille asennettiin neljä brittiläistä Gramme-valonheitintä. Ne sijoitettiin nostettaville jalustoille etu- ja takakannen siltojen sivuille. Asennus mahdollisti aluksen ympäristön valaisemisen, ja siten paransi suojaa yöllisissä torpedohyökkäyksissä. Valonheittimien tarvitsema sähkö tuotettiin neljällä Gramme-generaattorilla (80 V, 75 A, 24 kW), jotka oli asennettu konehuoneisiin. Generaattorit vaihdettiin kahteen Edison-generaattoriin (80 V, 200 A), ja oletettavasti myös valonheittimet vaihdettiin tällöin Siemensin toimittamiin.


title: Saappaanraksi Bill Turner

text: Saappaanraksi Bill Turner on fiktiivinen hahmo Pirates of the Caribbean -elokuvasarjassa. Bill Turner on Will Turnerin isä. Hän palveli Lentävällä hollantilaisella siitä lähtien, kun hänet hukutettiin mereen tykki saappaan varteen sidottuna. Hän vapautui Willin tapettua Davy Jonesin.


title: Leppo

text: Leppo on seuraavien henkilöiden sukunimi:


title: Artur Tšerep-Spiridovitš

text: Artjomi (Artur) Ivanovitš Tšerep-Spiridovitš (; 1858 – 22. lokakuuta 1926 New York, Yhdysvallat) oli venäläinen kreivi, joka muutti Yhdysvaltoihin lokakuun vallankumouksen jälkeen. Hän oli keisarillisen armeijan kenraali ja lojaali Venäjän valkoiselle armeijalle. Yhdysvalloissa hän edisti aktiivisesti panslavismia ja oli mukana venäläisen yhteisön kulttuuritoiminnassa ja ritarikunnissa. Tšerep-Spiridovitš tunnetaan kirjastaan "Tainoje mirovoje pravitelstvo (Skrytaja ruka)" (”Salainen maailmanhallitus (kätketty käsi)”), jossa hän väitti 300 juutalaisen suvun muodostavan suuren salaliiton. Tšerep-Spiridovitšin teokset ovat olleet kiisteltyjä ja niiden on usesti esitetty olevan mielikuvituksen tuotetta. Hän oli naimisissa ja hänelle syntyi kaksi poikaa. Kreivi kuoli vuonna 1926 hotellissa Staten Islandilla. Kuolinsyyksi on epäilty itsemurhaa. Hänet on haudattu Saint Maryn katolilaiselle hautausmaalle Richmondiin.


title: Artur Tšerep-Spiridovitš

text: Tšerep-Spiridovitšin teoksista on suomeksi julkaistu yksi. Turun kansallis-mytologinen seura julkaisi vuonna 1983 "Esteri ja Pirun tusina" -nimisen vihkosen. Tekijäksi vihkoselle on nimetty Artenij Jv. Tsherep Spiridonovish. Teoksen julkaisun takana oli Pekka Siitoin.


title: Trumpettikalat

text: Trumpettikalat ("Aulostomidae") on putkisuukaloihin kuuluva heimo. Heimon lajeja tavataan kaikista lämpimistä valtameristä.


title: Trumpettikalat

text: Varhaisimmat trumpettikalojen heimoon kuuluvien lajien fossiilit on ajoitettu eoseenikaudelle. Nykyään heimoon kuuluu 1 suku ja 3 lajia. Lajit ovat atlantintrumpettikala ("Aulostomus strigosus"), kirjotrumpettikala ("A. maculatus") ja trumpettikala ("A. chinensis"). Kooltaan ne voivat suurimmillaan kasvaa noin 80 cm:n mittaisiksi. Tyypillisiä piirteitä heimon kaloille ovat hyvin pitkulainen ruumis, putkimainen kuono, jonka päässä suu sijaitsee, kunon viiksisäie, 8–12 selkäevää edeltävää piikkiä selässä ja lähellä pyrstöä sijaitseva selkäevä. Pyrstöevä on pyöreähkö.


title: Trumpettikalat

text: Trumpettikalalajeja tavataan Atlantista ja indopasifiselta merialueelta. Niiden elinympäristöä ovat tyypillisesti koralliriutat. Heimon kalat oleskelevat korallien joukossa pystyasennossa pääalaspäin ja odottelevat sopivien saaliseläimien kuten katkarapujen ja pienempien kalojen saapumista riittävän lähelle. Trumpettikalalajit liikkuvat usein myös muiden kalaparvien mukana etsiessään saalista.


title: Kiteen Evankelinen Kansanopisto

text: Kiteen Evankelinen Kansanopisto eli KEKO on Kiteellä vuodesta 1946 alkaen toiminut kansanopisto. Oppilaitoksessa on sekä lukuvuoden kestäviä linjoja että lyhyempiä kursseja.


title: Kiteen Evankelinen Kansanopisto

text: Kiteen Evankelisen Kansanopiston kannatusyhdistys ry perustettiin vuonna 1943. Kansanopiston perustamishankkeessa aktiivisena henkilönä toimi seurakunnan kanttori Kalle Tiainen, jolle kansanopistotyö oli tärkeää. Kansanopiston päärakennus rakennettiin talvella 1947 hänen lahjoittamalleen tontille.


title: Kiteen Evankelinen Kansanopisto

text: Kansanopiston ensimmäinen työkausi alkoi joulukuussa 1946. Opiston ensimmäiselle talvikurssille hakijoita oli 36.


title: Kiteen Evankelinen Kansanopisto

text: Nykyisin Kiteen Evankelisella Kansanopistolla järjestetään monipuolista koulutusta.


title: Kiteen Evankelinen Kansanopisto

text: Opistolla on lukuvuoden kestäviä linjoja, esimerkiksi:


title: Kiteen Evankelinen Kansanopisto

text: Ammattitutkintoihin valmistavista koulutuksista opistolla on järjestämissopimus seuraaviin ammattitutkintoihin:Opisto järjestää lyhyitä kursseja monista aiheista, esimerkkejä:


title: John de Jong

text: John de Jong (s. 8. maaliskuuta 1977 Haag, Alankomaat) on alankomaalainen entinen jalkapalloilija. Hän edusti ammattilaisurallaan ADO Den Haagia, FC Utrechtia, PSV Eindhovenia ja SC Heerenveeniä Alankomaiden kahdella ylimmällä sarjatasolla.


Pöytätenniksen maailmanmestaruuskilpailut 2013 kilpailtiin Pariisissa, Ranskassa 13. toukokuuta – 20. toukokuuta. Lajeina olivat miesten kaksinpeli, naisten kaksinpeli, miesten nelinpeli, naisten nelinpeli ja sekanelinpeli. Pariisi valittiin kisaisännäksi toukokuussa 2010. Suomea kisoissa edustivat Benedek Oláh, Otto Tennilä, Samuli Soine, Anna Kirichenko ja Jannika Oksanen.


title: WJK Juniorit

text: WJK-juniorit ry (WJK) on varkautelainen juniorijalkapalloiluun keskittyvä seura.


title: WJK Juniorit

text: WJK-juniorit perustettiin vuonna 2001 WP-35 ry:n ja WTP ry:n jalkapallojunioreiden fuusiossa. WJK:ssa jalkapalloilee noin kolmesataa 4–17-vuotiasta tyttöä ja poikaa. Seura kuuluu Suomen Palloliiton Itä-Suomen Piiriin.


title: WJK Juniorit

text: WJK:n sisarseura Warkaus JK ry toimii miesten ja ikämiesjalkapallon parissa.


title: Guy Burgess

text: Guy Burgess (1911-1963), koko nimeltään Guy Francis de Moncy Burgess oli brittiläinen kaksoisagentti toisen maailmansodan ja kylmän sodan aikana.


title: Guy Burgess

text: Burgess vakoili Neuvostoliitolle vuodesta 1933 liityttyään Donald Macleanin, Kim Philbyn ja Anthony Bluntin kanssa nimellä Cambridgen viitoset tunnettuun vakoilijaryhmään. Hän toimi Britannian tiedustelupalvelu MI5:n tehtävissä toisen maailmansodan aikana sekä myös sodan jälkeen, jolloin hänen asemapaikkanaan oli Washington. Burgess pakeni Neuvostoliittoon Macleanin kanssa 1951.


title: Naniwa

text: Naniwa () oli keisarillisen Japanin laivaston joulukuussa 1885 valmistunut Naniwa-luokan panssarikansiristeilijä. Alus tuhoutui ajettuaan karille vuonna 1912.


title: Naniwa

text:
Ennen ensimmäistä Kiinan ja Japanin sotaa tapahtunut poliittisen jännityksen kasvaminen aiheutti Japanissa kiinnostuksen hankkia laivastolleen panssarikansiristeilijän. Alustyypin hankintaa puolsivat sen suuri nopeus, vahva aseistus ja panssarointi sekä suhteellisen edullinen hinta, jonka merkitystä korosti Japanin oman telakkateollisuuden kyvyttömyys valmistaa kyseisen kaltaisia aluksia. Lisäksi hankinnan tarvetta lisäsi Kiinan laivastolleen ostamat kaksi taistelulaivaa, panssarikansiristeilijä sekä panssaroidut tykkiveneet. Japanin laivastolle tilattiin kolme panssarikansiristeilijää, joista kaksi Armstrong Whitworthilta ja kolmas Ranskasta.
Alus tilattiin Armstrong Whitworthilta Elswickistä osana vuoden 1883 hankintoja. W. H. Whiten suunnitteleman aluksen köli laskettiin 27. maaliskuuta 1884 Low Walkerin telakalla numerolla 475, ja alus laskettiin vesille 18. maaliskuuta 1885. Alus valmistui vielä samana vuonna 1. joulukuuta.


title: Naniwa

text: "Naniwa" saapui 26. kesäkuuta 1886 Shinagawaan Tokioon, jolloin siitä tuli samalla ensimmäinen ulkomailta japanilaisella miehistöllä Japanille toimitettu alus. Aluksen päällikkönä oli Itoh Sukeyuki, joka oli myös valvonut aluksen koeajot. Seuraavan vuoden helmikuussa pidetyssä laivastokatselmuksessa keisari Meiji nousi alukselle Tokiossa kuljetettaksi Yokohamaan.


title: Naniwa

text: "Naniwa" ja sen sisaralus "Takachiho" tekivät vuonna 1893 kaksi matkaa Honoluluun Havaijille suojatakseen alueella asuneita Japanin kansalaisia sekä ilmaistaakseen Japanin huolen Yhdysvaltain syrjäytettyä Havaijin hallitsijan.


title: Naniwa

text: Jo ennen ensimmäisen Kiinan ja Japanin sodan varsinaista sodanjulistusta kohtasivat 25. heinäkuuta 1894 Pungdonsaaren edustalla kontra-amiraali Tsuboin komentama keisarillisen Japanin laivaston osasto, johon kuuluivat risteilijät "Naniwa" (Tōgō Heihachirō), "Yoshino" (Kawara) ja "Akitsushima", Kiinan laivaston Asanista Koreasta lähteneet risteilijä "Jiyuanin" (Fong) ja tykkivene "Kwang Yin". Seurannut taistelu päättyi japanilaisten voittoon tykkiveneen tuhoutuessa ja risteilijän paettua vaurioituneena paikalta.


title: Naniwa

text: Pungdon taistelu jatkui vain tuntia myöhemmin, kun "Naniwa" havaitsi brittiläisen kuljetusalus "Kowshingin", joka oli lainattu Kiinan laivastolle kuljettamaan joukkoja Koreaan. Kohtaaminen päättyi kuljetusaluksen upttamiseen, mikä aiheutti diplomaattisen kiistan Britannian ja Japanin välille, mutta tapaus todettiin tuon ajan merilakien mukaiseksi sotatoimeksi. Alus otti osaa Jalujoen taisteluun 1. syyskuuta muodostaen yhdessä "Yoshinon", "Takachihon" ja "Akitsushiman" kanssa amiraali Itoh Sukeyukin "lentävän osaston". Alus osallistui taistelun aikana risteilijöiden "Jingyuen" ja "Zhiyuan" upottamiseen. "Naniwan" vesirajaan osui yksi 210 millimetrin (8,2 tuuman) kranaatti, joka pysähtyi hiilivarastoon aiheuttamatta vakavia vaurioita. Myöhemmin kranaatti poistettiin ja kasattiin kuvaamista varten. Kaikkiaan löydettiin 27 sirpaletta ja väitettiin useiden muiden jääneen löytymättä.


title: Naniwa

text: Vuosina 1900–1901 aluksen Kruppin valmistamat tykit vaihdettiin Elswickin toimittamiin kuuden tuuman 40 pituuskaliiperin tykkeihin. Syynä vaihtoon oli aluksen keventäminen sekä tykkien yhdenmukaistaminen muiden palveluksessa olevien alusten kanssa. Venäjän ja Japanin sodassa alus osallistui Chemulponlahden, Ulsanin ja Tsushiman taisteluihin.


title: Naniwa

text: Aluksen ollessa tutkimusmatkalla kartoittamassa Kuriilien rannikkovesiä, se ajoi 26. kesäkuuta 1912 karille Urupin rannikolla. Aluksen irrottaminen karilta osoittautui mahdottomaksi ja se päätettiin hylätä 21. heinäkuuta.


title: Need for Madness 2

text: Need for Madness 2 on vuonna 2010 julkaistu ajopeli, joka on jatko-osa "Need for Madness" -pelille. Pelin tarkoituksena on suorittaa rata joko kilpailemalla tai tuhoamalla sekä ansaita parempia autoja. Pelistä on tehty myös ladattava moninpeli.


title: Need for Madness 2

text: Peliä pelataan pääosin samalla tavalla kuin edellistä. Kentässä voi olla nyt jopa seitsemän autoa kerrallaan.


title: Need for Madness 2

text:
"Need for Madness" -pelin kaikki kymmenen autoa ovat vaihtaneet ulkoasua. Tämän lisaksi pelissä on kuusi uutta autoa. Alussa pelaajan valittavana on kahdeksan autoa. Kun kaksi kenttää on suoritettu, saa pelaaja uuden auton käytettäväksi. Auto, jota ollaan hankkimassa, on myös mukana ja aloittaa aina ensimmäisestä lähtöpaikasta.
Autoille on määritelty kuusi kykyä jotka ovat:Aiemmin "Need for Madness" -pelissä ollut Power Save -ominaisuus määräytyy nyt auton huippunopeuden perusteella.


title: Mitrohinin arkisto

text: Mitrohinin arkisto on Neuvostoliiton turvallisuuspalvelu KGB:n arkistoista paljastettujen asiakirjojen kokoelma. Sen paljastaja Vasili Mitrohin (1922–2004) toimi KGB:n upseerina ja arkistonhoitajana.


title: Mitrohinin arkisto

text: Mitrohin sai vuonna 1972 tehtäväkseen organisoida KGB:n ulkomaisten operaatioiden arkiston muuton toiseen osoitteeseen. Mitrohin pääsi muuton yhteydessä käsiksi kaikkiin KGB:n ulkomaisten operaatioiden salaisimpiin asiakirjoihin 60 vuoden ajalta. Hän kiinnostui papereista ja päätti tuoda ne julkisuuteen kopioimalla niitä muistilapuille, jotka hän kuljetti ulos rakennuksesta kenkiensä sisällä. Myöhemmin hän kuljetti asiakirjat paperikopioina muistivihkonsa välissä. Vuonna 1992 hän loikkasi Isoon-Britanniaan arkistonsa kanssa.


title: Mitrohinin arkisto

text: Arkiston tärkeimmät tiedot on julkistettu professori Christopher Andrewin teoksessa "The Mitrokhin Archive". Monet sen tiedoista ovat hämmästyttäviä. Esimerkiksi erään paljastuksen mukaan Neuvostoliiton johtajat epäröivät ryhtyä Tšekkoslovakian miehitykseen vuonna 1968, mutta samaan aikaan KGB suunnitteli peittävänsä operaation aikana sen aiheuttaman kohun saastuttamalla öljyvuodolla Bodenjärven Alpeilla sekä murhauttavansa tšekkoslovakialaisten kommunistijohtajien venäläissyntyisiä vaimoja ja syyttävänsä siitä vastavallankumouksellisia. Juri Andropovin kaudella suunniteltiin esimerkiksi länsijohtajien murhaamista kirjepommeilla.


title: Anthony Blunt

text: Anthony Frederick Blunt (1907-1983) oli brittiläinen taidehistorioitsija. Hän toimi myös vakoilijana Neuvostoliiton hyväksi vuodesta 1933 liityttyään Donald Macleanin, Kim Philbyn, Guy Burgessin ja mahdollisesti John Cairncrossin kanssa vakoilijaryhmään Cambridgen viitoset. Hän oli taide-elämän vaikutusvaltainen toimija ja sai aatelisarvon 1956 (Sir Anthony Blunt). Hän toimi kuninkaallisten taidekokoelmien tutkijana. Hän menetti asemansa ja arvonimensä 1979, kun vakoilijaryhmä paljastui.


title: Leijonan luola

text: Leijonan luola on Tarinatalo Oy:n tuottama ja Nelosen esittämä viihdeohjelma, jossa hakijat esittelevät liikeideansa tai keksintönsä pääomasijoittajaraadille. Ohjelman viisi "leijonaa" (sijoittajaa) arvioivat kunkin liikeidean tai keksinnön. Mikäli leijonat näkivät ideassa potentiaalia, he ryhtyvät neuvottelemaan prosenttiosuudesta, jonka halusivat esittelijän yrityksestä pyydettyä summaa vastaan. Sopimus syntyy, mikäli vähintään yksi leijona sijoittaa keksijän haluaman rahasumman. Leijonan luolassa ei tehdä sitovia sijoituspäätöksiä, vaan aiesopimuksia, joilla ei ole juridista sitovuutta.


title: Leijonan luola

text: Sijoittajina toimivat Riku Asikainen, Jorma Terentjeff, Ari Lahti, Anne Berner ja Oskari Lehtonen. Juontajana toimi Kirsi Salo. Sarjan ensimmäinen jakso esitettiin Nelonen-kanavalla 13. helmikuuta 2013. Sarjan toinen tuotantokausi alkaa 10. tammikuuta 2018. Asikainen ja Lahti jatkavat sijoittajina, heidän lisäksi uusina sijoittajina toimivat Miika Toivonen, Saga Forss ja Kim Väisänen.


title: Leijonan luola

text: Leijonen luolan ensimmäinen tuotantokausi keräsi 70 ideaa, joista 16 sai leijonilta positiivisen sijoituspäätöksen. Leijonat sijoittivat näihin yrityksiin yhteensä yli miljoona euroa.


title: Leijonan luola

text: 1. jakson liikeideat (13. helmikuuta 2013)


title: Leijonan luola

text: 2. jakson liikeideat (20. helmikuuta 2013)


title: Leijonan luola

text: 3. jakson liikeideat (27. helmikuuta 2013)


title: Leijonan luola

text: 4. jakson liikeideat (6. maaliskuuta 2013)


title: Leijonan luola

text: 5. jakson liikeideat (13. maaliskuuta 2013)


title: Leijonan luola

text: 6. jakson liikeideat (20. maaliskuuta 2013)


title: Leijonan luola

text: 7. jakson liikeideat (27. maaliskuuta 2013)


title: Leijonan luola

text: 8. jakson liikeideat (3. huhtikuuta 2013)


title: Leijonan luola

text: 9. jakson liikeideat (10. huhtikuuta 2013)


title: Leijonan luola

text: 10. jakson liikeideat (17. huhtikuuta 2013)


title: Leijonan luola

text: Toisella tuotantokaudella ei ollut juontajaa, vaan voice overina toimi Jari Karjalainen. Ideoita tuli yli 70 ja positiivisen sijoituspäätöksen saivat mm. Nikama Design Oy ja Mari Valosaaren kehittämä pepputreeni Bunda.


title: Ernamo

text: Ernamo voi tarkoittaa:


title: Radiance of the Seas

text: MS Radiance of the Seas on Royal Caribbean Internationalin vuonna 2001 Saksassa valmistunut Radiance-luokan risteilyalus. Aluksen kotisatama on Nassau Bahamalla, ja se on ensimmäinen Royal Caribbeanille rakennettu kaasuturbiinialus. Kaasuturbiini mahdollistaa suuremmat nopeudet kuin muilla aluksilla, ja se saastuttaa ilmaa huomattavasti vähemmän kuin alukset, joissa ei ole kaasuturbiinimoottoria.


title: Radiance of the Seas

text: Alus tilattiin 24. kesäkuuta 1998 Jos L. Meyer Werftiltä Papenburgista Saksasta. Sen köli laskettiin syyskuussa 1999 telakkanumerolla 655 ja alus laskettiin vesille 15. lokakuuta 2000. Se aloitti koeajot tammikuussa 2001 ja alus luovutettiin 9. maaliskuuta Monroviaan Liberiaan rekisteröidylle Radiance of The Seas Inc:lle. Aluksen operoinnista vastaa Royal Caribbean Cruises Limited.


title: Radiance of the Seas

text: Alus kastettiin 6. huhtikuuta 2001 sen saavuttua Fort Lauderdaleen Floridaan. Se aloitti seuraavana päivänä ensimmäisen risteilynsä kulkien Panaman kautta Los Angelesiin. Alus liputettiin vuonna 2002 Bahamaan kotipaikkanaan Nassau.


title: Radiance of the Seas

text: Kesäkaudella "Radiance of the Seas" risteilee Alaskassa, keväisin ja syksyisin Havaijilla, ja talvisin Australiassa ja Uudessa-Seelannissa.


title: Radiance of the Seas

text: "Radiance of the Seas" on ensimmäinen risteilyalus, jossa on automaattisella gyroskoopilla stabiloitavat biljardipöydät. Aluksella on myös kymmenen ravintolavaihtoehtoa, kiipeilyseinä, minigolfrata, uima-altaita ja vesiliukumäki.


title: Lesozavodski

text: Lesozavodski () on taajama Murmanskin alueen Kantalahden piirin Zelenoborskin kunnassa Venäjällä. Se sijaitsee Vienanmeren Kantalahden Olenisaarella 29 kilometriä Zelenoborskista kaakkoon. Taajamassa on 631 asukasta (vuonna 2009).


title: Lesozavodski

text: Paikkakunta on saanut alkunsa 1800-luvun lopulla perustetun Koudan sahan työläisasutuksesta. Sahalaitos oli aikoinaan Pohjois-Venäjän suurin. Se toimi 1990-luvulle saakka, jolloin tuotanto lakkasi talousvaikeuksien takia. Yritykset aloittaa sahan toiminta uudelleen epäonnistuivat, ja se paloi vuonna 2003. Vuoteen 1995 saakka Lesozavodskilla oli kaupunkimaisen taajaman status. Nykyään siellä ei ole teollista toimintaa.


title: Lesozavodski

text: Lesozavodskiin johtaa kymmenen kilometrin pituinen soratie Pietarin ja Murmanskin väliseltä M18-valtatieltä. Sieltä on linja-autoyhteys Zelenoborskiin. Taajama koostuu etupäässä huonokuntoisista usean perheen asuintaloista sekä puutarhapalstojen ympäröimistä omakotitaloista. Palveluihin kuuluu lastentarha, koulu, kulttuuritalo, lääkintäasema, posti ja yksi kauppa.


title: Need For Madness Multiplayer

text: Need for Madness Multiplayer on 12. syyskuuta 2011 julkaistu ajopeli. Tämän edeltäjänä on "Need for Madness" ja "Need for Madness 2" -pelit. Pelin pystyy myös lataamaan. Pelissä on tarkoitus voittaa rata tuhoamalla tai kilpailemalla. Autot on tehty RAD-muotoisiksi.


title: Need For Madness Multiplayer

text: "Need for Madness Multiplayer" on uudistettu edeltäjisään. Nyt yksinpelin ohella peliä on mahdollista pelata nyt myös internetin kautta muiden pelaajien kanssa. Yksinpelissä ei ole enää lukittuja autoja vaan ne on kaikki suoraan valittavissa. Aiempien "Need for Madness" -pelien tasot on lisätty pelattavaksi. Poikkeuksena on viimeinen taso, joka on poistettu ensimmäisen pelin osiosta. Myös joidenkin autojen kyvyt ovat muuttuneet.


title: Need For Madness Multiplayer

text: Moninpelissä voi pelata muita vastaan millä tahansa autolla. Moninpeliä voi pelata rekisteröitymällä ilmaiseen kokeiluversioon. Täysi rekistöröinti maksaa ja oikeuttaa sekä toisten että omien autojen ja ratojen käyttöön. Lisäksi voit liittyä klaaniin. Moninpeli koostuu kolmesta palvelimesta, joissa on viisi huonetta ja joihin mahtuu maksimissaan kymmenen pelaajaa. Moninpelitilassa voi luoda pelin tai osallistua toisten luomiin peleihin. Peliä tehdessä tehdään seuraavat asiat:Temppuja voi tehdä auton ollessa ilmassa. Ilmaan pääsee erilaisista rampeista. Jos pelaajan suorittaa tempun ja laskeutuu onnistuneesti joutumatta kumolleen, saa auto lisää ”Poweria”. Pelaaja voi voittaa radan tuhoamalla muut autot tai ohittamalla kaikki välietapit määrätyssä järjestyksessä. Auton voi korjauttaa ”Fix Hoop” -renkaassa, joka on ilmassa.


title: Need For Madness Multiplayer

text: Moninpeliin on lisätty ominaisuus nähdä toisten pelaajien vahinkomittarit ja sijoituksen. Jos pelaajan vahinkomittari täyttyy, hänen autonsa tuhoutuu ja pelinsä päättyy. Moninpelissä voi kuitenkin katsella muiden pelaajien pelaamista kunnes peli loppuu lopullisesti.


title: Need For Madness Multiplayer

text: Ladattava versio on saatavilla käyttöjärjestelmille Windows XP, Vista ja Windows 7, Windows 8, Mac OS X ja Linux. Pelin voi ladata yksin- tai moninpeliversiona, jotka eivät suuresti eroa toisistaan. Molemmat kuitenkin sisältävät Stage Makerin (ratojenmuokkausohjelma) ja Car Makerin (autojenmuokkausohjelma). Car Makerissa voi muokata ja luoda uusia autoja eräänlaisien koodien avulla. Autossa on mahdollista muokata esimerkiksi väriä, kestävyyttä ja nopeutta. Kaikki autot koostuvat polygoneista, ja maksimipolygonmäärä on uusissa muokattavissa autoissa 210. Stage Maker on hyvin helppokäyttöinen, Siitä valitaan radan osat ja ne laitetaan ne alustalle, mutta rata voi olla vain tietynkokoinen. Lopuksi radalle kannattaa valita musiikki, joka voi olla vain MOD-muodossa.


title: Shear (yhtye)

text: Shear on helsinkiläinen vuonna 2008 perustettu power metal -yhtye. Ennen Shearin perustamista yhtyeen jäsenet ovat tullee tunnetuiksi Amoralista sekä Eleniumista.


title: Shear (yhtye)

text: Vuonna 2010 yhtye julkaisti EP-levyn "In Solitude". Joulukuussa 2011 yhtye solmi levytyssopimuksen saksalaisen Lifeforce Recordsin kanssa. Yhtyeen ensimmäinen studioalbumi, "Breaking the Stillness", julkaistiin maaliskuussa 2012.


title: Jääpallon Itä–Länsi-sarja 1938

text: Jääpallon Itä–Länsi-sarja oli kaudella 1938 Suomen toiseksi korkein sarjataso jääpallossa. Itä-Länsi-sarjassa 28 joukkuetta jaettiin 14 joukkueen Itä- ja Länsisarjaksi. Ensin pelattiin alueellisissa alkulohkoissa karsintaottelut varsinaiseen Länsi- ja Itäsarjaan pääsystä.


title: Jääpallon Itä–Länsi-sarja 1938

text:
Helsingin alue
Helsingin alueelta karsinnoissa oli Jukolan Pojat ja Helsingin Palloseura, sekä Porvoon Urheilijat. Jatkoon selviytyi HPS


title: Jääpallon Itä–Länsi-sarja 1938

text:
Turku-Satakunta
Satakunnan alueelta kilpailuun osallistuivat Porin Kärpät, Porin Palloilijat ja Rauman Pallo-Iirot. Turusta mukana oli Turun Palloseura ja Turun Urheiluliitto. Jatkoon selviytyi Pallo-Iirot.


title: Jääpallon Itä–Länsi-sarja 1938

text:
Häme
Hämeen piiristä mukana olivat Tammerfors Bollklubb, Hämeenlinnan Pallokerho ja Jämsänkosken Ilves. Jatkoon meni HPK.


title: Jääpallon Itä–Länsi-sarja 1938

text:
Pohjanmaa
Pohjanmaalta mukana olivat Vaasan Pallo-Veikot, Kokkolan Palloveikot ja Oulun Palloseura. Jatkoon meni OPS.


title: Jääpallon Itä–Länsi-sarja 1938

text:
Karjala
Karjalan piiristä sarjaan osallistuivat Joensuun Palloseura, Joensuun Kalevaiset, Sortavalan Palloseura, Sortavalan Palloilijat ja Värtsilän Teräs. JoPS selviytyi jatkoon. Karsintaottelu: Joensuun Palloseura - Joensuun Kalevaiset 12-1, Sortavalan Palloseura - Sortavalan Palloilijat 8-1,Värtsilän Teräs - Sortavalan Palloilijat 3-7, Joensuun Palloseura - Sortavalan Palloseura 5-1.


title: Jääpallon Itä–Länsi-sarja 1938

text:
Savo
Mukana oli kolme joukkuetta, Kuopion Pallotoverit, Mikkelin Palloilijat ja Varkauden Pallo-Pojat. Jatkoon meni MP. Karsintaottelut: Kuopion Pallotoverit - Varkauden Pallo-Pojat 3-1, Mikkelin Palloilijat - Kuopion Pallotoverit 2-0.


title: Jääpallon Itä–Länsi-sarja 1938

text:
Viipurin alue
Viipurista mukana oli Viipurin Pallokerho, lisäksi karsintoihin osallistuivat Kotkan Palloseura, Kotkan Hukat, Simpeleen Urheilijat, Käkisalmen Palloilijat ja ensolainen Ylä-Vuoksen Palloseura. Itäsarjaan selviytyivät KäPa ja YVPS.
Ensossa pelatussa karsintaottelussa YVPS voitti viipurilaiset 8-0 selviten suoraan itäsarjaan. Muut neljä joukkuetta ratkoivat jatkopaikan seuraavasti: Käkisalmen Palloilijat - Simpeleen Urheilijat 2-1, Kotkan Palloseura - Kotkan Hukat 6-0, Käkisalmen Palloilijat - Kotkan Palloseura 4-3


title: Jääpallon Itä–Länsi-sarja 1938

text: Ylä-Vuoksen Palloseura ja Helsingin Palloseura nousivat mestaruussarjaan.


title: Pullmantur Cruises

text: Pullmantur Cruises on espanjalainen laivanvarustamo. Varustamo aloitti toimintansa 1990-luvun lopulla. Varustamo on ollut Royal Caribbean Cruises Ltd.:n omistuksessa vuodesta 2006.


title: Pullmantur Cruises

text: Pullmantur Cruises on suurin espanjalainen laivanvarustamo. Yhtiö markkinoi risteilyitään pääasiassa espanjankielisille matkustajille, mutta jotkut Pullmanturin risteilyt ovat myynnissä joillakin matkatoimistoilla myös espanjankielisten alueiden ulkopuolella. Useimmat yhtiön aluksista toimivat "all-inclusive"-periaatteella, jossa jotkut lisämukavuudet, esimerkiksi jotkut alkoholijuomat kuuluvat risteilyn hintaan.


title: Pullmantur Cruises

text: Useimmat Pullmanturin alukset eivät operoi talvikaudella risteilyitä yhtiölle pohjoisella pallonpuoliskolla, vaan ne operoivat risteilyitä joillekin toisille varustamoille, esimerkiksi brasilialaiselle Viagens CVC:lle.


title: Rajakumpu

text: Rajakumpu (ruots. "Råkulla") on kunnanosa Kirkkonummella. Alue koostuu pienkerrostaloista ja rivitaloista. Alue on suunnattu pääasiassa ikäihmisten asuinalueeksi. Rajakumpu sijaitsee aivan Kirkkonummen keskustan kupeessa, pohjoispuolella kuntakeskusta. Rajakummussa sijaitsee Kirkkonummen Palvelutalo, joka avattiin vuonna 1991. Vuonna 2009 avattiin Rajakumpuun hoivakoti Lehmuskartano, jossa on tilaa noin 60 asukkaalle.


title: Rajakumpu

text: Rajakummusta on vajaa kilometri Kirkkonummen ydinkeskustaan (esimerkisi rautatieasemalle). Lisäksi lähempänä Rajakumpua palvelee useampi pizzeria, kukkakauppa, kioski ja parturi-kampaamo. Rajakummusta pohjoiseen päin mentäessä palvelee Sale- lähikauppa. Rajakummun vieressä on Kirkkonummen uusi hautausmaa sekä Seurakuntatalo.


title: Searching for Sugar Man

text: Searching for Sugar Man on vuonna 2012 ensi-iltansa saanut ruotsalaisen Malik Bendjelloulin ohjaama dokumenttielokuva. Se kertoo 1970-luvulla uransa aloittaneesta, unohduksiin jääneestä folkmuusikosta Sixto Rodriguezistä. Elokuvassa kaksi eteläafrikkalaista miestä yrittävät jäljittää idoliaan. Elokuva sai Parhaan dokumentin Oscar-palkinnon vuoden 2013 Oscar-gaalassa.


title: Zaretšensk

text: Zaretšensk () on maalaiskunta ja sen keskustaajama Murmanskin alueen Kantalahden piirissä Venäjällä. Se sijaitsee Koutajärven tekoaltaaseen laskevan Jovajoen rannalla 120 kilometriä Kantalahdesta lounaaseen. Taajamassa on 770 ja kunnassa 975 asukasta (vuonna 2009).


title: Zaretšensk

text: Zaretšenskin kunnan pinta-ala on 3 708,68 neliökilometriä. Se rajoittuu lännessä Kantalahden piirin Alakurtin, pohjoisessa Kantalahden ja idässä Zelenoborskin kuntiin sekä etelässä Karjalan tasavaltaan. Pinta-alasta 97,2 % on metsää.


title: Zaretšensk

text: Seudulla virtaa Jovan ja Koutajärven eli Knäsöin tekojärvet muodostava Koutajoki. Jovajoki on yksi Koutajoen koskisista jolmista. Kunnan alueella sijaitsee Kutsajoen rauhoitusalue ja Njamozeron sembramäntyjen luonnonmuistomerkki.


title: Zaretšensk

text: Keskustaajaman lisäksi kuntaan kuuluu Koutajärvenpään kylä ja Njamozeron rautatieasema. Asukasmäärä on vähentynyt voimakkaasti 2000-luvulla. Koutajärvenpäässä, Njamozerossa sekä entisissä Moššolan, Severnyin, Kitšanyn, Notozerskin ja Tolvandin aseman asutuskeskuksissa on kesäasutusta. Vuoden 2010 väestönlaskennan mukaan kunnan asukkaista 81 % on kansallisuudeltaan venäläisiä, 7 % karjalaisia, 3 % ukrainalaisia ja 3 % valkovenäläisiä.


title: Zaretšensk

text: Taajama on saanut alkunsa vuosina 1957–1963 rakennetun Jovan vesivoimalaitoksen työläisasutuksesta. Neuvostoaikana Zaretšenskilla oli kaupunkimaisen taajaman status.


title: Zaretšensk

text: Kunnan pohjoisosan kautta kulkee Muurmannin radalta Rutšji Karelskijessa Alakurttiin haarautuva rautatie. Sen varrella sijaitsevalla Njamozeron asemalla ei nykyään ole henkilö- tai tavaraliikennettä. Zaretšenskista on yhteys Kantalahdesta Alakurtin kautta Sallan rajanylityspaikalle johtavalle maantielle. Taajamasta on linja-autoreitti Kantalahteen.


title: Zaretšensk

text: Ainoa teollisuuslaitos on nykyään TGK-1-sähköntuotantoyhtiölle kuuluva, laitteistoltaan osittain vanhentunut Jovan vesivoimalaitos. Puunhankintaa harjoittanut metsäteollisuuspiiri on lopettanut toimintansa. Muita yrityksiä ovat tielaitos, Koutajärvenpään metsänhoitoalue ja ajoittain käytössä oleva sahalaitos. Keskustaajaman palveluihin kuuluu lastentarha, keskikoulu, kulttuuritalo, kirjasto, lääkintäasema, posti ja kolme kauppaa.


title: Zaretšensk

text: Zaretšenskin taajama koostuu yksi- ja kaksikerroksisista huonokuntoisista asuintaloista. Palvelut sijaitsevat etupäässä taajaman keskustassa ja tuotantolaitokset Jovajoen rannalla.


title: Zaretšensk

text: Tuntsajoen kosket houkuttelevat seudulle matkailijoita. Kolmen kilometrin päässä Zaretšenskista sijaitsee lomakeskus Iova, joka on alueen laadukkaimpia. Myös voimalaitoksella on oma hotellinsa.


title: Secret Entertainment

text: Secret Entertainment on suomalainen musiikkialan yritys, joka on keskittynyt indiemusiikin julkaisemiseen.


title: Börje

text: Börje on miehen etunimi, alun perin ruotsalainen muunnos Birgeristä, jonka nimipäivä on Birgerin kanssa samana päivänä suomenruotsalaisessa nimipäiväkalenterissa 17. kesäkuuta. Börjen nimipäivä oli samana päivänä Luulajan suomenkielisessä kalenterissa vuosina 1901-1918.


title: Börje

text: Väestörekisterikeskuksen nimipalvelun mukaan vuoden 2013 helmikuuhun mennessä Börje-nimen on saanut alle 2776 henkilöä, joista alle 2771 on ollut miespuolisia.


title: Redlands

text: Redlands tarkoittaa:


title: M/S Monarch

text: MS Monarch of the Seas on Pullmantur Cruisesin Ranskassa vuonna 1991 valmistettu risteilyalus.


title: M/S Monarch

text: Alus tilattiinChantiers de l'Atlantiquen telakalta Saint-Nazairesta Ranskasta. Sen köli laskettiin telakkanumerolla A30 ja alus laskettiin vesille 22. syyskuuta 1990. Aluksella syttyi tulipalo 3. joulukuuta, mikä aiheutti kuuden kuukauden viiveen valmistumiseen. Alus luovutettiin 15. lokakuuta 1991 Norjaan Osloon rekisteröidylle Monarch of the Seas Inc.:lle, ja aluksen hallinta siirrettiin Royal Caribbean Cruises -varustamolle.


title: M/S Monarch

text: "Monarchilla" on ulkoilmakoripallokenttä ja kiipeilyseinä, jota markkinoidaan Royal Caribbeanin ainutlaatuisena ominaisuutena. Käytössä on myös kaksi täyskokoista merivesiallasta.


title: M/S Monarch

text: Marraskuussa 1991 alus aloitti Karibian risteilyt. Se ajoi karille 15. joulukuuta 1998 Sint Maartenin edustalla saaden vuodon, jolloin aluksella olleet 2 557 matkustajaa evakuoitiin. Alus saatiin irti karilta 19. joulukuuta ja se siirrettiin korjattavaksi Atlantic Marine Yardille Mobileen, Alabamaan. Alus palasi telakalta liikenteeseen 14. maaliskuuta 1999.


title: M/S Monarch

text: Alus kunnostettiin täysin toukokuussa 2003 ennen risteilykauden aloittamista Los Angelesissa, jolloin sille lisättiin kiipeilyseinä, Ben&Jerry's jäätelöbaari ja Seattle's Best Coffee, latinalainen baari, disco, aasialainen ravintola ja kokouskeskus. Liikuntakeskusta, kylpylää ja lasten leikkipaikkoja laajennettiin.


title: M/S Monarch

text: Alus liputettiin tammikuussa 2005 Bahamalle, jolloin sen kotisatamaksi tuli Nassau.


title: M/S Monarch

text: "Monarchista" tuli vuonna 2007 ensimmäinen suuri risteilyalus, jossa päällikkönä on nainen ruotsalaisen Karin Stahre Jansonin vastaanottaessa aluksen päällikkyyden.


title: M/S Monarch

text: 20. maaliskuuta 2012 Royal Caribbean ilmoitti, että "Monarch of the Seas" ja sen sisaralus "Sovereign of the Seas" siirretään espanjalaiselle tytäryhtiölle Pullmantur Cruisesille. Siirto tapahtunee 1. huhtikuuta 2013.


title: M/S Monarch

text: Siirretyt alukset tulevat olemaan Pullmanturin lippulaivoja. Lisäksi on odotettavissa, että aluksen nimi lyhennetään muotoon "M/S Monarch". Myöhemmin ilmoitettiin, että alus ei tule muiden alusten lailla operoimaan Euroopan ja Brasilian välillä, vaan se operoi ympäri vuoden Etelä-Karibialla.


title: Koutajärvenpää

text: Koutajärvenpää (myös "Kananen", ) on kylä Murmanskin alueen Kantalahden piirin Zaretšenskin kunnassa Venäjällä. Se sijaitsee Koutajärven tekoaltaan rannalla 11 kilometriä Zaretšenskista pohjoiseen. Kylässä on 193 asukasta (vuonna 2009).


title: Koutajärvenpää

text: Koutajärvenpään karjalaiskylä tunnetaan 1800-luvulta lähtien. Se oli Vienan Karjalan pohjoisin kylä. Vuonna 1926 siellä oli 167 asukasta, joista karjalaisia oli 117, suomalaisia 25 ja venäläisiä 22.


title: Koutajärvenpää

text: Kylä koostuu etupäässä huonokuntoisista puisista kahden–kuuden perheen asuintaloista sekä omakotitaloista, joista osa toimii montšegorskilaisten kesäasuntoina. Sieltä on linja-autoyhteys Zaretšenskiin ja Kantalahteen. Kylässä toimii metsänhoitoalueen konttori. Entinen metsäteollisuuspiiri on lopettanut toimintansa. Palveluihin kuuluu lastentarha, kerhohuoneisto, kirjasto, posti ja yksi kauppa.


title: Matt Harding

text: Matthew Harding (s. 27. syyskuuta 1976 Westport, Connecticut) on yhdysvaltalainen matkailija, pelisuunnittelija ja internetpersoona, joka tunnetaan maailmalla myös nimellä "Dancing Matt" eli "Tanssiva Matt." Harding on ladannut videopalvelu YouTubeen lukuisia "Where the hell is Matt?" -nimisiä videoita, joissa hän tanssii useissa eri maissa ja ympäristöissä.


title: Matt Harding

text: Harding aloitti uransa videopelien parissa näihin erikoistuneessa kaupassa nimeltä Cutting Edge Entertainment. Myöhemmin hän työskenteli "GameWeek Magazinen" editoijana Wiltonissa, Connecticutissa, ja sitten Activisionin kehittäjänä Santa Monicassa, Californiassa ja myöhemmin Brisbanessa, Australiassa. Todettuaan, "ettei haluaa viettää koko elämäänsä suunnitellen tappamisesta kertovia pelejä", hän lopetti työnsä ja ryhtyi matkustelemaan.


title: Matt Harding

text: "Where the hell is Matt?" on internetin videoilmiö, jossa Dancing Matt tanssii erilaisissa paikoissa ympäri maailmaa. Ensimmäinen video on vuodelta 2005. Harding tanssii sekä yksin että paikallisten kanssa, niin kujilla kuin merkittävien rakennustenkin edessä. Matt on vieraillut lukemattomissa eri maissa ja myös hyvin erikoisissakin kohteissa, kuten esimerkiksi Pohjois-Koreassa ja Papua-Uudessa-Guineassa. Helsingissä hän vierailee vuoden 2012 videollaan.


title: SaraLee

text: SaraLee on jyväskylässä vuonna 2000 perustettu goottimetallin yhtye.


title: SaraLee

text: Yhtye tunnettiin aiemmin nimellä Restless, mutta se vaihto nimensä nykyiseen muotoonsa vuonna 2003.


title: S/G/V

text: S/G/V on kolmen suomalaisen metalliyhtyeen SaraLeen, Gotham O.D:n sekä Velvetcutin split-albumi. Se on julkaistu vuonna 2007 levymerkillä Firebox Records.


title: Cityringen

text: Cityringen on Kööpenhaminan metron rakenteilla oleva kehälinja. Valmistuttuaan vuonna 2019 Cityringen nostaa metron kapasiteetin 50 miljoonasta 130 miljoonaan matkustajaan vuodessa. Uusi linja yhdistää Kööpenhaminan keskustan, siltakorttelit ja Frederiksbergin kunnan. Metrolaajennus on Tanskan suurin rakennushanke toisen maailmansodan jälkeen. Töiden yhteydessä tehdään myös laajamittaisia arkeologisia kaivauksia. Hissivalmistaja KONE toimittaa yhteensä lähes 200 liukuporrasta, hissiä ja liukukäytävää 17 uudelle metroasemalle.


title: Rafael Eerola

text: Yrjänä Henrik Rafael Eerola (s. 23. huhtikuuta 1972 Siikainen, Suomi) on suomalainen entinen jääkiekkoilija, pelipaikaltaan puolustaja. Hän pelasi SM-liigassa 25 ottelua tehoin 1+0=1 edustaen Rauman Lukkoa. Suomen toiseksi korkeimmalla sarjatasolla Eerola pelasi 200 ottelua pistein 19+44=63. Lisäksi hän edusti Lukkoa kahdessa EHL-ottelussa, joissa hänen pisteensä olivat 0+1=1.


title: Rafael Eerola

text: Eerola työskentelee Eurajoen Säästöpankin Rauman konttorissa pankinjohtajana. Hän on naimisissa kansanedustaja Kristiina Salosen kanssa.


title: Pier Luigi Bersani

text: Pier Luigi Bersani (s. 29. syyskuuta 1951) on italialainen poliitikko ja entinen keskustavasemmistolaisen Demokraattisen puolueen puheenjohtaja. Bersanin vaaliliitto sai helmikuun 2013 parlamenttivaaleissa parlamentin alahuoneeseen noin 29,55 prosenttia ja senaattiin 31,6 prosenttia äänistä. Bersani oli puolueensa pääministeriehdokas, mutta epäonnistui hallituksen muodostamisessa. Hän ilmoitti eroavansa Demokraattisen puolueen johdosta 19. huhtikuuta 2013, kun kaksi hänen ehdokastaan Italian presidentiksi eivät olleet saaneet puolueen parlamenttiryhmältä riittävää tukea.


title: Maersk Line

text: Maersk Line on tanskalaisen A. P. Møller-Mærskin maailmanlaajuinen kontinkuljetusosasto ja konsernin suurin toimintayksikkö. Se on tuloiltaan maailman suurin kontinkuljetusyhtiö. Maersk Linen palveluksessa oli vuonna 2017 noin 32 000 työntekijää.


title: Maersk Line

text: Maersk Linen historia alkaa vuodesta 1928, jolloin ensimmäinen Maersk Line -nimen alla toiminut laivalinja aloitti liikennöinnin Tyynenmeren-linjalla välillä Itä-Aasia – Yhdysvallat. Juuri ennen toista maailmansodan syttymistä vuonna 1939 A. P. Møller oli Tanskan toiseksi suurin varustamo yhteensä 46 aluksella. Tanskan miehityksen seurauksena 1940 Mærsk Mc-Kinney Møllerin johdolla yhtiön toiminta siirtyi New Yorkiin, mistä käsin Maerskin laivastoa alettiin johtaa. Yhdysvaltain sota-aikana tekemä päätös ottaa hallintaansa kaikki ulkomaiset alukset koski myös Maerskia, joka menetti sodan seurauksena yli puolet laivastostaan. Sodan jälkeisinä vuosina 1945–1965 Maerskin toimintaa alettiin rakentaa uudelleen ja yhtiön laivaston koko pieneni 21 alukseen. Mærsk Mc-Kinney Møller tuli Maersk-konsernin johtoon vuonna 1965.


title: Maersk Line

text: Maersk Linesta tuli Ben-EAC:n oston myötä maailman suurin konttilaivayhtiö vuonna 1993. Maersk oli aiemmin aloittanut yhteistyön P&O-varustamon kanssa vuonna 1991 perustamalla sen kanssa yhteisen globaalin konttipalvelun. Yhteistyö P&O:n kanssa päättyi vuonna 1996 ja Maerskin kumppaniksi tuli Sea-Land Corporation, jonka Maersk lopulta hankki itselleen vuonna 1999 ja nimesi laivayhtiönsä uudelleen Maersk Sealandiksi.


title: Maersk Line

text: Vuonna 2005 Maersk Sealand hankki P&O Nedlloydin yhteensä 2,3 miljardin euron kauppahintaan. Fuusion myötä syntyi maailman suurin laivavarustamo ja konttilaivayhtiö, jolla oli laivastossaan yhteensä noin 550 alusta. Kaupan jälkeen yhdistynyt yhtiö otti vuonna 2006 käyttöön nykyisen Maersk Line -nimen.


title: Maersk Line

text: Maersk Line tiedotti huhtikuussa 2017 sopineensa Hamburg Südin ostosta sen omistaneen perheyhtiö Oetker Groupin kanssa. Kauppahinta oli noin neljä miljardia dollaria. Yrityskauppa sai sinettinsä vuoden 2017 lopulla Brasilian viranomaisten annettua sille hyväksyntänsä. Jo aiemmin kauppa oli saanut Euroopan komission ja Yhdysvaltain oikeusministeriön hyväksynnän.


title: Maersk Line

text: Maersk Linella oli kesäkuussa 2011 käytössään yli 600 rahtialusta ja kontteja 3,8 miljoonan TEU-yksikön edestä. Vuonna 2006 yhtiölle toimitettiin siihen aikaan maailman suurin konttilaiva M/S Emma Mærsk, joka oli Maerskin PS-luokan ensimmäinen alus ja kapasiteetiltaan 11 000 TEU-yksikköä. Emma Mærskin seitsemän sisaralusta: Estelle, Ebba, Edith, Eleonora, Elly, Evelyn ja Eugen Mærsk otettiin käyttöön vuosien 2007–2008 aikana.


title: Maersk Line

text: Vuonna 2011 Maersk Line tilasi 20 vieläkin suurempaa konttilaivaa, jotka kuuluvat kapasiteetiltaan 18 000 TEU-yksikön Triple E -luokkaan.


title: Maersk Line

text: Maersk Line testasi yhteistyössä Yhdysvaltain laivaston kanssa levästä valmistettua biopolttoainetta Maersk Kalmar -aluksella vuosina 2011–2012.


title: Roaring Depths of Insanity

text: Roaring Depths of Insanity on suomalaisen death metal -yhtyeen Scent of Fleshin ensimmäinen studioalbumi. Se julkaistiin vuonna 2003 levymerkillä Black Lotus Records.


title: Sundsberg

text: Sundsberg on kylä ja asuinalue Kirkkonummella. Se sijaitsee Kehä III:n varrella, Espoonlahden länsirannalla lähellä Masalaa.


title: Sundsberg

text: Sundsbergin palveluita ovat Kartanonrannan koulu- ja päiväkoti, jotka valmistuivat vuonna 2009. Lisäksi Sundsbergissä on kolme yksityistä päiväkotia sekä kuntosali. Masalan keskustaan on matkaa vajaa pari kilometriä, josta löytyy kaksi elintarvikeliikettä, posti, parturi-kampaamo, apteekki, kaksi ravintolaa, kaksi pizzeriaa, sisäliikuntahalli, kuntosali, keilahalli (sisäliikuntahallin yhteydessä), kirjasto, terveyskeskus, hammashoitola, neuvola, nuorisotilat, Masalan nuorisoteatteri, Masalan kirkko, Nissnikun koulu, Masalan koulu, sekä Porkkalan lukion Masalan toimipiste.


title: Sundsberg

text: Moottoritien valmistuessa 2013 välillä Kivenlahti-Kirkkonummi tuo paremmat liikenneyhteydet muun muassa Helsinkiin, jonne on matkaa Sundsbergistä noin 25 kilometriä. Helsinki-Vantaan lentoasemalle on matkaa Kehä III pitkin noin 35 kilometriä. Kirkkonummen keskustaan on matkaa noin 9 kilometriä, ja Espoonlahteen 6 kilometriä.


title: Sundsberg

text: Masalan rautatieasemalle on matkaa Sundsbergistä noin 2 kilometriä. Lisäksi linja-autot kulkevat usein Sundsbergin edustalla. Masalan rautatieaseman vieressä on taksitolppa.


title: Sundsberg

text: Sundsbergissä on aktiivinen asukasyhdistys ja paljon paikallisten asukkaiden toimintaa, muun muassa jokavuotiset kesäjuhlat ja lahjoituksilla kustannettava ammattilaistason ilotulitus uudenvuodenaattona. Vuonna 2015 Sundsbergissä asui 1576 ihmistä, lisärakentamisen myötä asukasmäärä on jatkuvassa kasvussa.


title: Sundsberg

text: Sundsberg oli Suomen neljänneksi paras asuinalue Tekesin järjestämässä kilpailussa vuonna 2009.


title: Valor in Hatred

text: Valor in Hatred on suomalaisen death metal -yhtyeen Scent of Fleshin toinen studioalbumi. Se julkaistiin vuonna 2004 levymerkillä Firebox Records.


title: Become Malignity

text: Become Malignity on suomalaisen death metal -yhtyeen Scent of Fleshin EP-levy. Se julkaistiin vuonna 2005 levymerkillä Firebox Records.


title: Become Malignity

text: EP sisältää musiikkivideon kappaleesta ""Suicidal Cannibalism"".


title: Deform in Torture

text: Deform in Torture on suomalaisen death metal -yhtyeen Scent of Fleshin kolmas studioalbumi. Se julkaistiin vuonna 2007 levymerkillä Firebox Records.


title: Deform in Torture

text: Albumi on yhtyeen ensimmäinen ilman laulaja Niko Ahokasta, jonka paikan otti Matti Viisainen.


title: Deform in Torture

text: Kaikki kappaleet sanoittanut Matti Viisainen.


title: Darkness Between

text: Darkness Between on suomalaisen goottimetallin yhtyeen SaraLeen ensimmäinen studioalbumi. Se julkaistiin vuonna 2006 levymerkillä Firebox Records.


title: Darkness Between

text: Albumilta julkaistiin single "Dance", joka sijoittui Suomen virallisen singlelistan sijalle 16.


title: Darkness Between

text: Kaikki kappaleet säveltänyt ja sanoittanut Joonas sekä sovittanut SaraLee, ellei toisin mainittu.


title: Thank You (vuoden 2011 elokuva)

text: Thank You on vuonna 2011 ilmestynyt intialainen romanttinen komedia, jonka on ohjannut Anees Bazmee ja pääosia näyttelevät Akshay Kumar, Bobby Deol, Suniel Shetty, Sonam Kapoor, Irrfan Khan, Rimi Sen ja Celina Jaitley. Elokuva kertoo kolmesta naimisissa olevasta miehestä, jotka haluavat pitää hauskaa avioliittojensa ulkopuolella. Akshay Kumar näyttelee avioliiton ulkopuolisiin suhteisiin erikoistunutta etsivää.


title: Thank You (vuoden 2011 elokuva)

text: "Thank You" sai negatiivisia arvosteluja kriitikoilta. Box Office India julisti sen ”flopiksi”.


title: Damnation to Salvation

text: Damnation to Salvation on suomalaisen goottimetallin yhtyeen SaraLeen toinen studioalbumi. Se julkaistiin vuonna 2008 levymerkillä Firebox Records.


title: Lars Lefrén

text: Lars Lefrén viittaa seuraaviin


title: Lars Gustaf Lefrén

text: Lars Gustaf Lefrén (12. maaliskuuta 1778 Turku – 19. huhtikuuta 1825 Messukylä) oli suomalainen kartanonisäntä ja teollisuusyrittäjä.


title: Lars Gustaf Lefrén

text: Lefrénin vanhemmat olivat Turun akatemian teologian professori Lars Lefrén ja Johanna Sofia Leijonancker. Hän pääsi ylioppilaaksi Turussa 1791.


title: Lars Gustaf Lefrén

text: Lefrén omisti vuodesta 1805 Tampereella Suomen Talousseuralta ostamansa Hatanpään kartanon ja vuodesta 1808 Abraham Häggmanilta ostamansa Tampereen paperitehtaan. Hatanpään kartanoon kuului tällöin saha ja kaksi myllyä Tammerkoskessa, 38 sivutilaa ja 42 torppaa. Paperitehtaasta tuli vuonna 1820 Suomen suurin ja siellä oli 44 työntekijää. Paperi valmistettiin lumpuista arkki kerrallaan käsityönä.


title: Lars Gustaf Lefrén

text: Lefrénin puoliso oli Katarina o.s. af Ekenstam (k. 1845) Heidän kotinsa oli ajan merkittävä sivistyskeskus.


title: Lars Gustaf Lefrén

text: Lars Gustaf Lefrénin veli Karl Adolf Lefrén, aateloituna vuodesta 1818 af Lefrén (1779–1844) oli armeijaneversti ja toinen veli Johan Lefrén (1784–1862) oli Ruotsin armeijan kenraali, sotateoreetikko ja taidegraafikko.


title: Kirkkolaakso

text: Kirkkolaakso (ruots. "Kyrkdalen") on kunnanosa Kirkkonummella. Kirkkolaakso on käytännössä vain osa Kirkkonummen keskustaa, mutta alue on nimetty Kirkkolaaksoksi, sillä sen omistaa Kirkkonummen suomalainen seurakunta.


title: Kirkkolaakso

text: Kirkkolaakson alue oli pitkään viljapeltoa, kunnes alkuvuonna 2008 alettiin rakentaa Kirkkonummen ensimmäistä K-Citymarketia. Kauppakeskus Kirsikka avattiin 15. lokakuuta 2009. Kirkkolaaksossa on myös Suomen 18. paras ravintola 2012, Bistro O Mat, joka avattiin kesällä 2010.


title: Kirkkolaakso

text: Kirkkolaaksoon nousee paljon moderneja kerrostaloja. Varte Oy rakennuttaa K-Citymarketin viereen neljä pistetaloa, jotka sijoittuvat aivan Jolkbyjoen viereen. Ensimmäinen valmistui kesällä 2011, ja viimeinen valmistuu arvion mukaan huhtikuussa 2014. Yhteensä Varten rakentamat talot kattavat 106 asuntoa. NCC rakennutti keskelle Kirkkolaaksoa suurehkon kerrostalon, joka kattaa 52 asuntoa. Lisäksi kaavoituksessa on merkitty vielä kaksi pistetaloa Kirkkonummentien varteen yksi pistetalo Vanhan Rantatien varteen.


title: Kirkkolaakso

text: Kirkkolaaksossa Kauppakeskus Kirsikan edustalla oleva Limnellin aukio kehitetään mahdollisesti ilta-toriksi.


title: Kirkkolaakso

text: Kirkkolaakso sijaitsee Kirkkonummen keskustassa, jossa on useita kouluja, lukio, lukuisia kauppoja, apteekkeja, ravintoloita, baareja, kahviloita, pankkeja, ja huoltoasemia, terveyskeskus, posti, jäähalli, jalkapallokenttä, yleisurheilukenttä, kirjasto, kunnantalo, poliisiasema, pelastuslaitos, kirkko ja kaksi hautausmaata, rautatieasema, linja-autoasema sekä taksiasema. Keskustassa on myös kaksi pysäköintilaitosta sekä maapaikoitusta.


title: Kirkkolaakso

text: Kirkkolaaksossa on myös lenkkeilyrata sekä lasten leikkikenttiä.


title: Remorses to Remember

text: Remorses to Remember on suomalaisen progressiivisen metallin yhtyeen Pressure Pointsin ensimmäinen studioalbumi. Se julkaistiin vuonna 2010 levymerkillä Firebox Records.


title: Celebrity Cruises

text: Celebrity Cruises on laivanvarustamo, jonka perusti vuonna 1988 kreikkalaisen Chandris Group. Vuonna 1997, Celebrity Cruises Ltd. fuusioitui Royal Caribbean Internationalin kanssa ja uudeksi nimeksi tuli Royal Caribbean Cruises Ltd., joka operoi Celebrityä, Royal Caribbean Internationalia, Azamara Club Cruisesia, Pullmantur Cruisesia ja CDF Croisieres de Francea. Merkintä "X" laivojen kyljessä on kreikan kielen kirjain chi, joka tulee sanasta Chandris. Yhtiön pääkonttori sijaitsee Miamissa, Floridassa.


title: A Change Through Destruction

text: A Change Through Destruction on suomalaisen melodisen death metalin yhtyeen Grendelin toinen studioalbumi sekä ensimmäinen levytyssopimuksella levytetty albumi. Se julkaistiin vuonna 2008 levymerkillä Firebox Records.


title: A Change Through Destruction

text: Albumi debytoi Suomen virallisen listan sijalla 19.


title: A Change Through Destruction

text: Kaikki kappaleet säveltänyt Grendel sekä sanoittanut Mikko Virtanen.


title: Bro (Kirkkonummi)

text: Bro on kunnanosa Kirkkonummella. Bron asuinalue koostuu rivi-, kerrostaloista- ja omakotitaloista. Brosta on matkaa Kirkkonummen keskustaan noin kilometri. Aivan Bron tuntumassa sijaitsee Kirkkonummen pelastuslaitos. Bro on suosittu lapsiperheiden asuinalue.


title: Loorents Hertsi

text: Lauri Loorents Hertsi (s. 13. marraskuuta 1992 Helsinki) on suomalainen jalkapalloilija, joka edustaa ykkösessä pelaavaa AC Oulua. Hän on pelipaikaltaan laitalinkki.


title: Loorents Hertsi

text: Kaudet 2015 ja 2016 Hertsi pelasi Vaasan Palloseuran joukkueessa. Vuonna 2012 Hertsi pelasi FC Hämeenlinnassa.


title: Loorents Hertsi

text: Hertsin kasvattajaseura on FC Reipas, jonka juniorina voitti kaksi kertaa SM-hopeaa A- ja B-nuorissa. Junioriurallaan hän pelasi usealla eri pelipaikalla ja kävi Go Ahead Eaglesin harjoitusleirillä Hollannissa. Veikkausliigadebyyttinsä hän teki FC Lahden paidassa 21. huhtikuuta 2013 Veikkausliigan kauden avausottelussa RoPS - FC Lahti, ja ensimmäisen liigamaalinsa 21. heinäkuuta ottelussa IFK Mariehamnia vastaan.


title: Loorents Hertsi

text: Hertsi on pelannut nuorten maajoukkueessa viidesti ja poikamaajoukkueissa kolmesti.


title: Coraline Thomas Hugue

text: Coraline Thomas Hugue (s. 11. maaliskuuta 1984 Embrun) on ranskalainen maastohiihtäjä.


title: Coraline Thomas Hugue

text: Maailmancupissa Hugue kilpaili ensimmäisen kerran Nové Městossa tammikuussa 2005. Ensimmäiset maailmancupin pisteensä hän saavutti vuotta myöhemmin Oberstdorfissa oltuaan takaa-ajossa 27:s. Parhaimmillaan hän on sijoittunut maailmancupissa kymmenenneksi Lahden 10 kilometrin vapaan hiihtotavan kilpailussa maaliskuussa 2014. Tour de Skin prologilla Oberstdorfissa tammikuussa 2015 hän sijoittui yhdeksänneksi.


title: Coraline Thomas Hugue

text: Liberecin MM-kilpailuissa 2009 Hugue sijoittui 30 kilometrin vapaan hiihtotavan kilpailussa 14:nneksi ja viestissä kahdeksanneksi. Val di Fiemmen MM-kilpailuissa 2013 hän sijoittui 10 kilometrin vapaan hiihtotavan kilpailussa ja parisprintissä kymmenenneksi sekä viestissä kuudenneksi. Sotšin olympialaisissa 2014 hän oli 30 kilometrin vapaan hiihtotavan yhteislähtökilpailussa seitsemäs ja Ranskan viestijoukkueen jäsenenä neljäs.


title: Coraline Thomas Hugue

text: Falunin MM-kilpailuissa 2015 Hugue sijoittui 10 kilometrin vapaan hiihtotavan kilpailussa 12:nneksi, parisprintissä Célia Aymonierin kanssa kuudenneksi ja viestissä kahdeksanneksi. Pyeongchangin olympialaisissa 2018 hän oli 10 kilometrin vapaan hiihtotavan kilpailussa 14:s, vapaan hiihtotavan parisprintissä kahdeksas ja viestissä kahdestoista.


title: Corrupt to the Core

text: Corrupt to the Core on suomalaisen metalliyhtyeen Grendelin kolmas studioalbumi. Se julkaistiin omakustanteena vuonna 2011.


title: Celebrity Century

text: Celebrity Century, aiemmin Century, on maltalaisen Blue Sapphire Marinen omistama Century-luokan risteilyalus, jota operoi Celebrity Cruises. Alus on Celebrity Cruisesin laivaston lippulaiva yhdessä Millennium-luokan aluksen "Celebrity Constellationin" sekä uuden Solstice-luokan "Celebrity Solsticen" kanssa. Century-luokan muut alukset ovat "Mein Schiff 1" (aiemmin "Celebrity Galaxy") ja "Mein Schiff 2" (aiemmin "Celebrity Mercury").


title: Celebrity Century

text: Alus laskettiin vesille 1995 ja se oli viisi viikkoa kuivatelakalla huhtikuussa 2006, jolloin se huollettiin täysin.


title: Celebrity Century

text: Joulukuun lopulla 2013 ilmoitettiin aluksen siirrosta CDF Croisières de Francelle vuonna 2015.


title: Voices of the Dawn

text: Voices of the Dawn on suomalaisen metalliyhtye Grendelin EP-levy, joka julkaistiin omakustanteena vuonna 2012.


title: Jääpallon Itä–Länsi-sarja 1937

text: Jääpallon Itä–Länsi-sarja oli kaudella 1937 Suomen toiseksi korkein sarjataso Suomen jääpallossa. Sarja vastasi käytännössä entistä B-sarjaa ja vuodesta 1945 alkanutta Suomensarjaa. Itä-Länsi sarjassa Joukkueet jaettiin maantieteellisesti alkulohkoihin joiden sisällä pelattiin aluksi karsintaottelut Länsi- ja Itäsarjaan pääsystä.


title: Jääpallon Itä–Länsi-sarja 1937

text:
Helsingin alue
Helsingin alueelta karsinnoissa oli yhteensä kuusi joukkuetta. Helsingistä Kronohagens IF, Jukolan Pojat ja Helsingin Palloseura, Hyvinkäältä Yhdistyneitten Villatehtaitten Palloilijat, sekä Porvoon Urheilijat ja Kotkan Palloseura. Jatkoon selviytyi KIF.


title: Jääpallon Itä–Länsi-sarja 1937

text:
Lohko A
Lohko B
Helsingin alueen loppuottelu: Kronohagens IF – Porvoon Urheilijat 4-2


title: Jääpallon Itä–Länsi-sarja 1937

text:
Turku-Satakunta
Satakunnan alueelta kilpailuun osallistuivat Porin Kärpät, Porin Palloilijat ja Rauman Pallo-Iirot. Turusta mukana oli Turun Palloseura ja Turun Urheiluliitto. Jatkoon selviytyi Kärpät.


title: Jääpallon Itä–Länsi-sarja 1937

text:
Lohko A
Lohko B
Turku-Satakunta alueen loppuottelu: Porin Kärpät – Turun Palloseura 3-0


title: Jääpallon Itä–Länsi-sarja 1937

text:
Häme-Vaasa
Vaasan piiristä mukana olivat Vaasan Palloseura ja Kokkolan Palloveikot, Hämeen piiristä olivat Tammerfors Bollklubb, Hämeenlinnan Pallokerho ja Jämsänkosken Ilves. Jatkoon meni VPS.


title: Jääpallon Itä–Länsi-sarja 1937

text:
Lohko A
Lohko B
Häme-Vaasa alueen loppuottelu: Hämeenlinnan Pallokerho – Vaasan Palloseura 1-2


title: Jääpallon Itä–Länsi-sarja 1937

text:
Karjala
Karjalan piirissä neljä joukkuetta pelasi yksinkertaisen sarjan, järjestys oli Joensuun Palloseura, Sortavalan Palloseura, Sortavalan Palloilijat, Värtsilän Teräs. JoPS siis jatkoon.


title: Jääpallon Itä–Länsi-sarja 1937

text:
Savo
Mukana oli kaksi joukkuetta, Kuopion Pallotoverit ja Savonlinnan Pallokerho. Jatkoon meni SaPKo.


title: Jääpallon Itä–Länsi-sarja 1937

text:
Viipurin alue
Viipurista mukana olivat Viipurin Pallokerho, Reipas ja Ilves. Lappeenrannasta olivat Etelä-Saimaan Kisa ja Lappeenrannan Urheilu-Miehet, lisäksi karsintoihin osallistuivat Käkisalmen Palloilijat ja Ylä-Vuoksen Palloseura Ensosta. Jatkoon selviytyi LUM.


title: Jääpallon Itä–Länsi-sarja 1937

text: Karsntakierros


title: Jääpallon Itä–Länsi-sarja 1937

text: Loppusarja


title: Jääpallon Itä–Länsi-sarja 1937

text: Uusintaottelu: Lappeenrannan Urheilu-Miehet – Viipurin Ilves 6-1


title: Jääpallon Itä–Länsi-sarja 1937

text: Vaasan Palloseura voitti länsisarjan ja Lappeenrannan Urheilu-Miehet itäsarjan. Erillistä loppuottelua joukkueiden välillä ei pelattu, vaan molemmat nousivat suoraan ensi talven Mestaruussarjaan.


title: Jääpallon Itä–Länsi-sarja 1937

text: Seuraavana vuonna Palloliitto päätti laajentaa mestaruussarjaa, jolloin VPS:n ja LUM:n lisäksi mestaruussarjaan nousivat seuraavana alkutalvena pelattujen karsintojen jälkeen Kronohagens IF, Viipurin Ilves ja Savonlinnan Pallokerho. Vaasan IFK säilytti paikkansa karsintojen kautta.


title: Lars Lefrén (professori)

text: Lars Lefrén (1722–1803) oli ruotsalaissyntyinen teologi ja Turun akatemian professori.


title: Lars Lefrén (professori)

text: Lefrén tuli ylioppilaaksi Turussa, ja hänet vihittiin papiksi 1784. Hän jatkoi uraansa Turussa ja hänestä tuli Turun akatemian itämaisten kielten dosentti 1752, ylimääräinen filosofian apulainen 1756, 2. filosofian apulainen 1765, kirjastonhoitaja 1770, kreikan ja heprean kielten professori 1772, kolmas teologian professori 1784, toinen 1789, ja samalla hän oli palkkapitäjänsä Naantalin ja Raision kirkkoherra 1784–1803. Akatemian rehtorina hän toimi kolmeen otteeseen1779–1780, 1784–1785 ja 1796–1797. Turun tuomiokapitulin jäsen hän oli 1784.


title: Lars Lefrén (professori)

text: Hän oli Hatanpään kartanon omistaja. Hänen puolisonsa oli vuodesta 1775 Johanna Sofia Leijonancker (k 1804). Hänen poikiaan olivat tilanomistaja Messukylässä, tehtailija Lars Gustaf Lefrén (k. 1825) ja eversti Karl Adolf Lefrén, aateloitu 1818 af Lefrén (k. 1844) ja kenraali Johan Peter Lefrén.


title: Célia Aymonier

text: Célia Aymonier (s. 5. elokuuta 1991 Pontarlier) on ranskalainen ampumahiihtäjä ja entinen maastohiihtäjä.


title: Célia Aymonier

text: Maailmancupissa Aymonier kilpaili ensimmäisen kerran La Clusaz’ssa joulukuussa 2010. Ensimmäiset maailmancupin pisteensä hän saavutti joulukuussa 2012 Quebecissä oltuaan vapaan hiihtotavan sprintissä 21:s. Parhaimmillaan hän on sijoittunut maailmancupissa yhdeksänneksi Rybinskin 10 kilometrin vapaan hiihtotavan kilpailussa sekä vapaan hiihtotavan sprintissä tammikuussa 2015.


title: Célia Aymonier

text: Val di Fiemmen MM-kilpailuissa 2013 Aymonier sijoittui perinteisen hiihtotavan sprintissä sekä yhdistelmäkilpailussa sijalle 36. Parisprintissä hän oli kymmenes ja viestissä toisen osuuden hiihtäjänä kuudes. Sotšin olympialaisissa 2014 hän oli viestissä neljäs, parisprintissä 11:s, yhdistelmäkilpailussa 20:s, 10 kilometrin perinteisellä 25:s ja vapaan sprintissä 39:s. Alle 23-vuotiaiden MM-kilpailuissa Val di Fiemmessä 2014 Aymonier saavutti hopeaa 10 kilometrin perinteisen hiihtotavan kilpailussa. Falunin MM-kilpailuissa 2015 hän sijoittui parisprintissä Coraline Thomas Huguen kanssa kuudenneksi, viestissä kahdeksanneksi, 10 kilometrin vapaan hiihtotavan kilpailussa 18:nneksi, 30 kilometrin perinteisen hiihtotavan kilpailussa 27:nneksi ja perinteisen hiihtotavan sprintissä 28:nneksi.